Kapital Bank-ın Baş Korporativ Satış inzibatçısı Fərid Hidayətzadə: "Təqdim etdiyimiz yeni məhsullar ənənəvi biznes kreditlərindən daha sərfəlidir"\nSon zamanlar ölkədə Kiçik və Orta Sahibkarlığın inkişafına böyük önəm verilir. Sahibkarların daha səmərəli və şəffaf işləməsi üçün bütün zəruri şərait yaradılır. Təbii ki, sahibkarlığın inkişafı üçün maliyyələşmə kanalının olmasına böyük ehtiyac var. Bu səbəbdən də Kapital Bank sahibkarların maliyyələşməsi istiqamətində yeni məhsullar təqdim edir, həmçinin bir sıra aksiya və kampaniyalar keçirir. Kapital Bank-ın Baş Korporativ Satış inzibatçısı Fərid Hidayətzadə məhsulların şərtləri və yeniliklər barədə olan suallara cavab verib.\n- Fərid müəllim, Kapital Bank-ın yeni təqdim etdiyi Ticarət əməliyyatlarının maliyyələşdirilməsi məhsulları nələri əhatə edir və kimlər üçün nəzərdə tutulub?\n- Əvvəlcə onu qeyd edim ki, Ticarət əməliyyatlarının maliyyələşdirilməsi - Faktorinq, Satışın maliyyələşdirilməsi və Təchizat öncəsi maliyyələşdirmə olmaqla üç məhsuldan ibarətdir. Bu məhsullardan hüquqi şəxs və fərdi sahibkarlar rahatlıqla istifadə edə bilər. Xüsusən də, əsas hədəfimiz olan kiçik və orta sahibkarlıqla (KOS) məşğul olan müştəriləri nəzərə alaraq, bu məhsullar üzrə bazara əlverişli şərtlər təqdim edirik.\nBiz geridə qoyduğumuz 2018-ci il ərzində ilkin Faktorinq məhsulunu test etdik. Nəticələrin uğurlu alındığını və bu növ məhsullara bazarda yetərincə tələbat olduğunu nəzərə alaraq, kütləvi satışlarına start verdik.\n- Az öncə qeyd etdiyiniz, Faktorinq, Satışın maliyyələşdirilməsi və Təchizat öncəsi maliyyələşdirmə məhsullarının mahiyyəti və üstünlükləri nələrdən ibarətdir?\n- Öncə onu qeyd etmək istərdim ki, bu məhsullar müştərilərə dövriyyə vəsaitlərindən rahat və sürətli istifadə imkanı verir. Belə ki, Faktorinq və Satışın maliyyələşdirilməsi məhsullarından istifadə zamanı satıcı, satdığı malın dəyərinin alıcı tərəfindən ödənilməsini gözləmədən, etdiyi satış dəyərinin 90%-ə qədərini Kapital Bank tərəfindən dərhal əldə edə bilir. Təchizat öncəsi maliyyələşdirmə məhsulundan istifadə zamanı isə satıcı, alıcı ilə bağladığı müqavilə və ya ondan qəbul etdiyi alış sifarişi əsasında Kapital Bank-a müraciət etməklə, təchiz ediləcək mallar və ya görüləcək işlər üzrə öncədən maliyyələşmə əldə edə bilir.\nDaha anlaşıqlı olması üçün bir-neçə sadə nümunə üzərindən davam etmək istərdim. Misal üçün, sahibkar 10000 manatlıq satış edib. Amma müştəri ilə malın dəyərinin 90 gün sonra ödənilməsini haqqında razılıq var. Bu halda sahibkar bu satışı təsdiq edən sənədlərlə Kapital Bank-a müraciət edərək, Faktorinq və ya Satışın maliyyələşdirilməsi məhsullarından istifadə edə bilər. Nəticədə o, 90 gün gözləmədən 10000 manatın 90%-ə qədərini, yəni 9000 manatını dərhal alacaq. Qalan hissəni isə alıcı, ödənişi edən zaman əldə edəcək.\nYaxud təsəvvür edin ki, sahibkar çox önəmli bir müştəridən dəyəri 50000 manat olan sifariş qəbul edib. Amma həmin sifarişi icra etmək üçün hazırda kifayət qədər vəsaiti yoxdur. Bu zaman sahibkar, bu sifarişi təsdiq edən sənədlərlə birgə Kapital Bank-a müraciət edib, Təchizat öncəsi maliyyələşdirmə məhsulunu götürə bilər. Sifariş dəyərinin 90%-ə qədərini, yəni 45000 manatını öncədən əldə edib, sifarişi rahatlıqla icra etmək olar. Alıcı isə öz növbəsində əvvəlcədən avans ödənişi etmədən, sifariş icra olunduqdan sonra onun tam dəyərini ödəyir.\n- Bəs nəyə görə müştərilər onlara daha yaxşı məlum olan biznes kreditindən deyil, bu məhsullardan istifadə etməlidirlər?\n- Təbii ki, müştərilər biznes kreditlərindən də istifadə edə bilər. Lakin bu zaman kredit rəsmiləşdirilməsi üçün müştəri haqqında daha çox məlumat və daha çox sənəd tələb olunur. Maliyyə vəziyyətinin qiymətlənidirilməsi ilə birgə kreditin rəsmiləşdirilməsi prosesi bir qədər vaxt aparır. Vaxt isə, bildiyimiz kimi, biznesdə ən dəyərli resursdur. Bunlarla yanaşı girov tələbinin olmaması məhsula əlavə üstünlük qazandırır.\n- Ümumiyyətlə Ticarət əməliyyatlarının maliyyələşdirilməsi məhsullarını hansı müştərilər üçün daha münasib hesab edirsiniz?\n- Bu məhsulları daha çox KOS seqmentinə aid müştərilər üçün münasib hesab edirəm. Çünki, KOS seqmentində olan müştərilər üçün çeviklik və yeni etibarlı ticarət partnyorlarının tapılması əsas amillərdəndir. Bu maliyyələşmə alətləri də müştərilərimizə çevikliyi və etibarlı ticarət əlaqələri qurmağı təmin edə bilir. Eyni zamanda, nisbətən kiçik bizneslər üçün maliyyə resursu axtaran zaman əsas problemlərdən biri olan girov tələbi Ticarət əməliyyatlarının maliyyələşdirilməsi məhsullarında yoxdur.\n- Bu məhsullar üzrə Kapital Bank olaraq müştərilərdən olan gözləntiləriniz nələrdən ibarətdir?\n- Ticarət əməliyyatlarının maliyyələşdirilməsi məhsullarının tətbiq edilməsi müştərilərin rəsmi şəkildə apardıqları əməliyyatlar üzrə mümkündür. Bunun üçün müştərilərdən olan gözləntilərimizdən biri şəffaf mühasibatlıq sistemlərinə malik olmaları və onu səmərəli şəkildə tətbiq etmələridir. Şəffaf mühasibatlıq sisteminin mövcudluğu müştərilərimiz üçün bu məhsulları daha əlçatan edəcək. Eyni zamanda ölkəmizin vergi sistemində aparılan islahatlar sahibkarların şəffaf mühasibatlığa keçməyini təşviq edəcək və ümumilikdə ölkə iqtisadiyyatına müsbət töhfə verəcək.\n- Ölkədə son dövrlərdə prioritet olaraq önə çıxan KOS seqmenti üzrə Kapital Bank-ın daha hansı məhsul təklifləri vardır?\n- Kapital Bank kiçik və orta sahibkarlığın inkişafına və maliyyələşməsinə böyük önəm verir. Artıq KOS seqmentinə aid müştərilərə daha keyfiyyətli bank xidmətlərinin göstərilməsi üçün Kapital Bank-ın bir sıra filiallarında xüsusi mərkəzlər yaradılıb. Bundan əlavə, KOS müştərilərinə hesablaşma və xəzinə xidmətləri, məsafədən bankçılıq, biznes krediti, əmək haqqı layihələri, biznes kartlar, inkassasiya və sənədli əməliyyatlar hesab edilən - qarantiya və akkreditivlər üzrə xidmətlər də sərfəli şərtlərə təqdim olunmaqdadır.\nOnu da qeyd edim ki, 2019-cu ilin fevral və mart ayları ərzində Kapital Bank-la yeni əməkdaşlıq etməyə başlayan sahibkarlar üçün aksiyamız var. Şərtlər görə, filiallarımıza müraciət edən sahibkarlara hesabın açılması, sahibkar kartının verilməsi, həmçinin POS terminal quraşdırılması tam olaraq pulsuz həyata keçirilir. Üstəlik bizə müraciət edən hər 100-cü sahibkara 100 manat məbləğində hədiyyə kuponu da verilir.\nSon olaraq onu da qeyd edim ki, yaxın zamanlarda Biznes Overdraft məhsulunun da kütləvi satışına başlayacağıq. Bu məhsul isə öz növbəsində müştərilərimizə aparmaq istədikləri əməliyyat üzrə hesablarında kifayət qədər məbləğ olmadıqda belə, ödənişləri həyata keçirməyi mümkün edəcək.\n25 May 10:38 12 243 Müəllimin şagirdinə qarşı əxlaqsızlığı gizli kameraya düşdü - VİDEO\n25 May 13:28 8 405 Çingizin başına "tale quşu" qondu - Almaniyadan elə bir təklif gəldi ki... - VİDEO\n25 May 11:33 7 986 Rəqsanəyə nə olub? - "Yaşamaq istəmirəm"\n25 May 11:19 7 642 Əməkdar artistə sərt sözlər: “Xodunu” al, qışqırma” - VİDEO\n25 May 11:42 5 601 Ölülərini dəfn etməyə getdilər, qəbiristanlıqda gördüklərindən ŞOKA DÜŞDÜLƏR - VİDEO - FOTO\n25 May 16:18 5 554 Azərbaycanlı müğənni Türkiyədə xəstəxanaya yerləşdirildi - FOTO\n25 May 10:47 3 716 Bakıda Qədr gecəsi - FOTOREPORTAJ\n21 May 13:55 31 125 “Ölüm xəbərini anamdan gözləyirdim" - Anasından sonra özünün öləcəyini bilən mərhum aparıcının qardaşı - VİDEO - FOTO\n22 May 17:14 23 664 Bakıda qızların bu mahnıya oynadıqları rəqs qalmaqal yaratdı: "kayf, kayf" - VİDEO\n22 May 22:20 20 067 "Eurovision"da nəticələr ləğv olundu - Çingizin balı dəyişdi\n24 May 16:09 19 987 "O, qələt edir, başını daşa döyür" - Afət təhqir edən meyxanaçını HƏDƏLƏDİ - FOTO\n24 May 09:42 19 778 Həbsxanadaykən sevgilisini hamilə qoyan, 30 qadını zorlayan tələbə - FOTOlar


“Atalar və övladlar”- “Atamı çox incitdilər, axırda da işdən çıxardılar” - Mirzə İbrahimovun qızı\nAna Səhifə - MƏDƏNİYYƏT - “Atalar və övladlar”- “Atamı çox incitdilər, axırda da işdən çıxardılar” - Mirzə İbrahimovun qızı\nBu dəfə ömrünü Azərbaycanın ictimai-siyasi və ədəbi-mədəni həyatına həsr edən Azərbaycan SSR-nin maarif naziri, Ali Sovetin sədri, bir zamanlar Yazıçılar İttifaqına da rəhbərlik etmiş mərhum Xalq yazıçısı Mirzə İbrahimov haqqında qızı, Əməkdar incəsənət xadimi, professor, bəstəkar Sevda İbrahimova danışacaq.\nO, atası haqqında xatirələrini, düşüncələrini danışıb, ürək sözlərini sizinlə bölüşəcək.\nGəlin, Sevda xanımı dinləyək:\n-Hər dəfə atam haqqında danışanda xoşhal oluram. Onunla bağlı xatirələr həmişə mənimlədi. Mətbuat da, başqaları da sağ olsunlar. Hər dəfə soruşanda səmimiyyətlərini, atama olan hörmət və sevgilərini hiss edirəm. Vallah, atamla bağlı xatirələr, deyiləcək sözlər o qədər çoxdu ki... Amma indi danışmaq bir az çətindi. Gərək, arxivə də baxam, orada bəzi mənbələri gözdən keçirəm. Ondan sonra bəzi məqamları sizə danışa bilərəm. Həm də gərək, bir məsləhət-məşvərət də edim. Bir-iki adamdan, bacımdan da soruşum. Məsləhət edək, sonra nəsə danışaq...\nYaş qismən də olsa öz sözünü deyir... Mövzunun qəfil açılmasının da burada müəyyən qədər təsiri var. Amma Sevda xanımdan xahiş edirik ki, ürəyində atası ilə bağlı nə kimi xoş hisslər varsa, danışsın... Detallı olmasa da, Mirzə müəllimi yada salaq... Və... başlayırıq:\n-Atam bildiyiniz kimi, bir çox məsul vəzifələrdə çalışıb. Amma onların heç biri onun yazıya olan sevgisinə mane olmayıb. Gözəl insan olduğu kimi, sözündə də bütöv idi. Əgər o, qeyd dəftərçəsinə nəyi saat neçədə yazacağını, hansı işi nə zaman görəcəyini qeyd edirdisə, mütləq onu yerinə yetirirdi. Ona görə də vəzifə atamın yazıçılığına heç vaxt mane olmazdı. Düzü, indi mən deyə bilmərəm ki, hər gün neçə saat yazardı. Amma yazı yazmağa başlayanda xeyli yazardı. Qısamüddətli yazı-pozu ilə arası olmazdı. Amma hərdən olurdu ki, yazı yazarkən, işlədiyi yerdən onu xüsusi zənglə çağırardılar. O zaman heç, onda yazıdan ayrılardı. Yerdə qalan vaxtlar isə yazıya çox aludə olardı.\nHansı vəzifəyə sahiblənməsindən asılı olmayaraq işinə can yandırardı. Amma mən deyərdim ki, yazıçılıq onun üçün iş yox, sanki həyat sirdaşı idi. Bütün yorğunluğunu yazı masasının arxasında çıxarardı, bütün problemlərini yazı prosesində unudardı. Yazı masasından qalxanda elə şən əhvalda olardı ki... Üzü işıq saçardı.\n-Atam bizdən heç vaxtı nəyisə gizlətmirdi. Gözəl danışıq qabiliyyəti olduğu kimi dinləmək bacarığı da var idi. Hər bir xüsusiyyətinə görə bizim üçün unudulmaz insan olaraq qaldı. Təsəvvür edin, bu adam heç nədən şikayətlənməzdi. Sıxıntıları olanda da bizə heç nə deməzdi. Ən yaxşı cəhəti o idi, hər şeyi dəqiqliklə nizamlayardı.Ona görə də demək olar, heç yorulmazdı. Hər işi nizam-intizamla görərdi. Dostlarına da çox vaxt ayırardı. Bizim evdə o qədər dəyərli insanlar gəlib ki, o qədər gözəl söhbətlər edilib ki... Saydıqca qurtarmaz. İnsanlarla münasibəti çox gözəl alınardı. İçində saflıq, sadəlik vardı ki, buna görə hamı onu sevər, hörmət edərdi. Amma atamı ən çox sevən insan böyük bəstəkar Üzeyir Hacıbəyov olub. Yazıçı- şairlərin də ona yüksək etimadı var idi. Atam ağır vaxtlarda ədəbiyyata gəlib. Buna baxmayaraq, Səməd Vurğun, Sabiq Rəhman, Rəsul Rza və başqları ilə çox gözəl dostluq münasibətləri olub. Onlarla bağlı xatirələr evin hər küncündə var. Amma indi bu dəqiqə xatırlaya bilmirəm. Ümumiyyətlə, gərək, Mirzə İbrahimovla bağlı xatirələr yenidən toplanılsın...\n“Bir nisgilin övladları”\n-Atam insanları çox sevib, hər zaman onlara yaxşılıq edib. Ölümündən sonra da elə adamlar olub ki, mənim qarşımı kəsərək, atamın etdiyi yaxşılıqlara görə təşəkkür ediblər. Məncə, bunun səbəbi elə ana torpaq və ana-ata nisgilidir. Atam yetim uşaq olub. Evləri də Cənubi Azərbaycanda- Sərabda qalıb. Cəmi yeddi yaşında hər iki valideynini itirib. Uşaq vaxtından həm doğma yurdunun, həm də ata-anasının həsrəti ilə böyüyüb. Bəy evində nökər kimi çalışıb. Amma özünü Mirzə İbrahimov səviyyəsinə çatdıra bilib. Elə gördüyü əzablarların nəticəsi idi ki, o, hamıya yardım etməyə çalışırdı. Əlindən gələni kimsədən əsirgəməzdi. Yetim uşaq olasan, amma bu cür aristokrat? Bu çox qeyri-adi hadisədir. Siz yəqin, onu görməmisiniz. Əgər görsəydiniz, birinci onun nə dərəcədə sadə olduğunu təsdiqləyərdiniz.\nHəyatın işidir, bizdə də elə oldu ki, vahid torpaq bölündü. Biri Arazın o üzündə, biri isə bu üzündə qaldı. Biz bilirdik ki, o Güney Azərbaycan həsrəti ilə yaşayır. Amma bu nisgili heç zaman hiss etdirməzdi. Arazın o tayına, doğma el-obasına çox gedib-gəldi. Siz gərək, özünüz onun xatirələrini dinləyərdiniz. Bu dərəcədə təbii, bu dərəcədə gözəl sözləri ondan başqa kim danışa bilərdi?! Vətən həsrəti çox ağrılıdır. Amma deyərdim ki, atamı elə bu ağrılar böyütdü, onu xeyirxah insan kimi formalaşdırdı.\n-Problemi olsa idi belə, yüksək səviyyədə təkbaşına ona sinə gərməyi bacarardı. Evə özüylə problem gətirməzdi. Çox möhkəm adam idi. İncidildiyini bizə hiss etdirməzdi. Əksinə, bizə deyərdi ki, qızım möhkəm ol, səbr elə, hər şey düzələcək, yaxşı olacaq.\nBəlkə, oxumusunuz, Mirzə İbrahimovu ana dilinin keşiyini çəkdiyinə görə çox incitdilər, axırda da işdən çıxardılar. Bu hadisələr 1956-cı ildə olub. O zaman biz harasa gəzməyə çıxanda insanlar atama yaxınlaşıb, ona ürək-dirək verirdilər. Bu atamı çox sevindirirdi. Məsələnin ancaq bu tərəfini deyə bilərəm. Onun ana dili uğrunda apardığı mübarizələri, etdiyi xidmətləri atamla bir işləyən insanlar, həmin hadisələrin şahidi olanlar daha yaxşı bilər. Deyə biləcəyim odur ki, atam işdən çıxarılanda qətiyyən pis olmadı. Öz xoşbəxt məkanına-yazı dünyasına pənah apardı.\n-Ümumiyyətlə, vəzifə onun üçün ədəbiyyatdan, yazıdan sonra olub. Bir dəfə hansısa xarici ölkəyə getmişdi. Ona vəd olunan vəzifəni atam xaricdə olanda ona deyil, başqasına vermişdilər. Anam bundan xəbərdar idi. Atama necə deyəcəyini bilmirdi. Atam ezamiyyətdən gələndən sonra anam çətinliklə bu barədə ona danışdı. Atam anamı o qədər çox sevirdi ki, bu ağır xəbəri də gülümsəyərək, qarşıladı. Hər halda, biz belə düşünürük ki, ağır xəbər idi. Amma atam çox sevdiyi anamın pis olmaması üçün özü ona ürək-dirək verdi.\nYetimliyin qəddarı- “Sarıçka”\n-Anamla atamın sevgisi çox böyük sevgi dastanı idi. Onların bir-birinə o qədər böyük və saf məhəbbətləri olub ki... Deyirlər e, “Allahdan gələn məhəbbət” bax onların arasındakı məhəbbət bu cür olub. O sevginin özü bir aləm idi. Onların bir-birinə münasibəti hər zaman yadımdadır. Bir-birlərinə münasibətləri sonsuz dərəcədə gözəl idi. Atam atasız-anasız böyüyüb, o, valideyn sevgisini də anamın simasında tapmışdı. Anama olan məhəbbəti həm də buna görə qüvvətli idi. Anam Sara xanıma ancaq “Sarıçka” deyərdi. Dilinə heç bir başqa kəlmə gəlməzdi. Heç vaxt yadıma gəlməzdi ki, anama nə zamansa ağır bir söz desin. O məhəbbət tamam başqa idi. Birinci anam rəhmətə getdi. Atam ondan sonra çox pis oldu. Onların sevgisini heç kəslə müqayisə edə bilmirəm. Onda mən cavan idim. Ailə qurub başqa yerdə yaşayırdım. İndi sizə dəqiq deyə bilmərəm ki, atam anamdan sonra neçə il yaşadı. Amma son gününə qədər onun həsrətini çəkdi. Atamın bir çox hekayə, povestləri var ki, onları anama həsr edib. Yaxud, həmin əsərlərdə mütləq anamı xatırladan bir obraz olub. Onların münasibətinin ciddiləşməsində Səməd Vurğunun rolu çox olub. Həm də çətin vaxtlar idi. Rəsul Rza, Nigar Rəfibəyli, Sabit Rəhman kimi dostlar da o illərdə atama çox kömək olublar.\n-Atamın böyük kitabxanası var idi. Amma heç vaxt bizə deməzdi ki, hansısa kitabı oxuyun. Biz gözümüzü açıb kitab görmüşdük. Ancaq kitab oxuyardıq. Bəzən, özü xoşladığı bir kitabı bizlərə oxuyardı. Özümü kitablarda yox, musiqidə tapdım. İndi də bu sahədə çalışıram. Professoram, musiqilərim və iki operam var. Atam da musiqiyə meyl etməyimə sevinərdi. Hər dəfə məni notlar üzərində işləyən görəndə sevincək deyərdi ki, qızım yaz e, yaz...\nBəzən evimizdə musiqi gecələrimiz olardı. Babam Qurban Pirimov bizə gələndə həmin günlər sanki bayrama çevrilərdi. Babam tar çalardı, atam da musiqi söhbətlərindən qalmazdı. Deyim ki, mənim musiqiyə həvəslənməyimdə atamın xidmətləri babamdan çox olub. (gülür).\nAtamın arxivində ondan hansı əlyazmaların qalmasını indi dəqiqliklə deyə bilmərəm. Ola bilsin, hansısa əsəri yarımçıq, əlyazma şəklində qaldı. Gərək, bacımla bir daha atamın arxivinə baxaq. Bəlkə də,çapa getməyən, yazılıb tamamlanmayan nələrsə qaldı. Atamın özü isə sakit, səssiz-səmirsiz getdi bu dünyadan. Həyatdı da... Kimdə, harda qırıldısa, sırıldı... Kim bilər ki?! Bizə heç bir vəsiyyət etmədi. Çünki həyatı boyu öz iradəsi, xarakteri ilə elə bizə nə lazımdısa, hamısını demişdi. Bircə can –sağlığı barəsində tez-tez deyirdi. Bizə də, başqalarına da tapşırırdı ki, can sağlığımızın qeydinə qalaq. Atam 82 yaşında dünyasını dəyişdi. Amma bizim üçün tamamlanmamış ən yaxşı, ən müdrik əlyazması elə atamın öz həyatı, ömrü oldu....\nQeyd: Bəzi məqamları nəzərə alıb Sevda xanımı çox yormaq istəmədik. Sadəcə, olaraq ata nisgilindən, nostalji hisslərdən doğan bir söhbət apardıq. Amma Mirzə İbrahimov kimi şəxsiyyət barəsində arxiv xatirələrini də bizə danışacağını söz verdi...


Dərbənddə bir Azərbaycan teatrı, o necə qorunur?\n2022, 03 İyul, bazar, Bakı vaxtı 05:49\nDərbənd Azərbaycan Dövlət Dram teatrında bir tamaşa.\nOxu zalının müsahibi gənc teatr və kino rejissoru, aktyor Ərtoğrul Kamalovdur. Hazırda Dərbənd Azərbaycan Dövlət Dram Teatrının baş rejissoru vəzifəsində çalışan Ərtoğrul Kamalov “Yuğ” teatrının poetikasından və Dərbənddəki teatr mühitindən danışır.\n- Ərtoğrul bəy, bu gün Azərbaycanın teatr mühitində işləri ilə diqqət çəkən gənc rejissorların əksəriyyəti Vaqif İbrahimoğlunun yetirmələridi. Həmçinin siz də. “Yuğ”a necə gəlib çıxmışdınız?\nMəmməd Səfa və Ərtoğrul Kamalov.\n- Bəli, tamamilə razıyam. Allah ustadımıza rəhmət eləsin, bildiyinin hamısını şəyirdinə - özü belə deyərdi – öyrətmək, şəyirdini özündən üstün savadlı, bilikli görmək ən böyük arzusu idi. Mədəniyyət və İncəsənət Universitetinə qəbul olunanda düşdüm Vaqif müəllimlə Məmməd Səfa müəllimin kursuna. Hər ikisini televiziyadan az-çox tanıyırdım. İndi daha da yaxından tanımaq şansı yaranmışdı. Və tam məsuliyyəti ilə deyirəm, həyatımın ayrılmaz hissəsinə çevrildi Yuğ Dövlət Teatrı – Vaqif İbrahimoğlunun və məndən öncəki yetirmələrinin ədəb-mərifəti, müqəddəs dəyərləri hər şeydən üstün tutmaqları ilə.\nBuna da bax: Dərbənd teatrına 5 milyon manat ayrıldı\n- Nə vaxtsa “Yuğ” teatrının köynəyini geyinmiş sənətkarlar, xüsusən də, aktyorlar, adətən, bu teatrın estetikasını özləriylə daşıyırlar. Sizcə, bu nədən irəli gəlir?\n- Ümumiyyətlə, daima bir estetikaya daha yaxın olan peşə nümayəndələri həmin estetikanın çalarlarını daşıyırlar və bu da özünəməxsusluqdu. Amma “Yuğ” teatrı estetikadan öncə poetikadı. Yəni fərqli poetika ilə çalışan peşəkarların toplandığı Vaqif İbrahimoğlu ocağı. Lakin bir məsələni dəqiq deyim, siz də bilin, oxucularımızın da nəzər nöqtəsində olsun – “Yuğ” ocağından hansı sənətçi başqa layihələrdə iştirak eləyibsə, yüksək göstəricilər nümayiş etdirib. Özümüzü tərifləmək deyil bu, normal formada olanı deməkdir. Bunu kino və teatr ictimaiyyətimiz də, məncə, gözəl bilir.\n- “Yuğ”dan çıxan aktyorları başqa teatrlarda, ya da filmlərdə jestlərindən, səhnə davranışlarından tanımaq mümkündü. Yaradıcı insan, xüsusilə də aktyor üçün bir estetikani, oyun tərzini yarlığa çevirmək, qəlibləşdirmək nə dərəcədə doğrudu?\nƏrtoğrul Kamalov Dərbənd teatrının aktyorları və Polad Bülbüloğlu ilə birlikdə.\n- Az öncə qeyd etdiyim məsələ.. Bu, heç də qəlibləşdirmək deyil, əksinə özünəməxsusluqdur. İndi özünüz dediniz ki, jestlərindən, səhnə davranışlarından tanımaq mümkündür – bu əla bir şeydir. Bəyəm jestlərindəki hansısa çatışmamazlıqdan tanıyırıq?! Qətiyyən belə deyil – istər Avropa, istərsə də digər mədəniyyətləri misal götürsək, onlarda da bu cür fərqlənən sənətçilər var və bu o xalqların milli dəyərləridir, necə ki, Yuğ Dövlət Teatrı Azərbaycan xalqının milli dəyəridir.\nBuna da bax: Rasim Qaraca: 'Guya bizdə də teatr var, guya biz də mədəni ölkəyik'\n- Dərbənd adı eşidəndə nədənsə həmişə ekzotik, nağılvari bir yer canlanır təsəvvürümdə. Bəlkə də Dəmirqapı Dərbənd ifadəsinə görədi. Ona görə Dərbənd teatrında işlədiyinizi eşidəndə qəribə gəlmişdi mənə. Dəmirqapı Dərbəndə necə gedib çıxdız?\n- Dərbənd elə nağılvari yerdir – yaxşı atmosfer, insanlar. Mədəniyyət və Turizm Nazirliyindən təklif etdilər, mən də razılaşdım, çünki həm bizim qədim ərazilərimizdi - orda olanda sanki səngərdə dayanıb ərazi bütövlüyümüzü qoruyursan. Mədəniyyətimizi qoruyursansa nə mutlu sənə. Yeri gəlmişkən, Mədəniyyət və Turizm nazirliyinə gənc yaşımda göstərdikləri etimada görə çox təşəkkür edirəm.\n- Mümkünsə, bir az Dərbənd teatrı haqqında məlumat verə bilərsiz? Bakı teatrları ilə ora arasında hansı fərqlər, ya da bənzərliklər var?\nDərbənd teatrının kollektivi.\n- Məlumat odur ki, istedadlı bir çox gənclər var orda, o teatrda. Amma təhsil – teatr təhsilində problemləri var. Bu anlamda Bakıdan istər-istəməz geridə qalmaq məcburiyyətindədirlər. Lakin nəzərə almalıyıq ki, Azərbaycan teatrını qədim torpaqda qoruyurlar – bu qəhrəmanlıqdır. Tamaşalar oynayırlar – Ləzgi Dövlət Dram Teatrının binasında. Dağıstanda olan digər teatrlarla rəqabətə girə bilir teatrımız. Bunlar qürurvericidir. Ən önəmlisi, gələcəyinə ümid böyükdür. Ordakı gənclər – Hörmət Aslanov, Sərxan Səmədov, İzabella Ağayeva, Səidə Əliyeva, həmçinin yaşlı nəslin nümayəndələri də o teatrın ayaq üstə durmasının sığortalarıdırlar.\nBuna da bax: Dərbənd teatrı Bakıya “Sönmüş talelər"lə gəlib\n-Dərbənddən nə gözləyirdiniz, orda nə tapdınız?\n- Dərbəndin ictimai, mədəni həyatı necədi? Ora daha çox Azərbaycan şəhəri demək olar, yoxsa rus şəhəri?\nDərbənd şəhərinin görünüşü.\n- Azərbaycan şəhəri. Çünki kifayət qədər azərbaycanlı yaşayır. Həm də bizim doğmalarımız olan kifayət qədər önəmli mədəniyyət nümayəndələri var. Azərbaycan dilində mahnıların oxunmasından tutmuş Azərbaycan mətbəxinin qorunması və ictimai-sosial mühitdə azərbaycançılıq ənənələrinin qorunmasına kimi kifayət qədər önəmli işlər görürlər dərbəndli həmbəndlərimiz.\n- Siz həm də aktyor kimi filmlərə də çəkilirdiz. Bir musahibədə oxudum ki, özünüzü həm də rejissor kimi sınamaq istəyirsiniz kinoda..\nƏrtoğrul Kamalov "Mayak" filmində.\n- Bəli, filmlərə çəkilirdim, yenə davam etməyi planlaşdırıram. Kinorejissor kimi qısametrajlı filmlərim var. Onlardan biri “Qələmdən kadra” adlı film festivalında yer tutub. Digər qısa filmim “Ömürlük Əsir” “START” Beynəlxalq film festivalında ən yaxşı bədii film nominasiyası üzrə qalib olub. Hazırda isə “Mükafat” adlı tammetrajlı melodramın çəkilişlərinə başlamağı planlaşdırırıq. Ssenari özümündür – amma, təbii ki, bir neçə dostların da köməyindən istifadə etmişəm. Filmin ideyası budur: Əgər bəxtiniz gətirmirsə, səbr edin, sonda mükafat var”. Görək, bizim də sonda mükafatımız olacaqmı?!\nBuna da bax: Musiqili Teatrın səhnəsində sovet abu-havası\n- Fransiz kinoşünası Andre Bazen yazırdı ki, tamaşanı kinoya çevirəndə teatrın təsirində qalmaq təhlükəsi yüksəkdi. Zənnimcə, eyni şey film çəkmək istəyən teatr rejissoruna da aiddi. Bu təhlükədən qorunmaq üçün bir “planınız” varmı?\n- Antivirus yazdıracam. Təbii ki, istənilən halda film çəkmək riskdir, həm kino bazarına görə, həm kinoteatr sisteminin hələ də tam formalaşmamasına görə. Təhlükə isə odur ki, komandaya zəhmət verəcəm. Düşünürəm ki, hətta qurduğum bir neçə tamaşanı film kimi çəkməliyəm. Çünki tamaşalarımın pyesini seçəndə film bucağından baxıram sanki. Bu baxımdan “Yuğ” teatrının səhnəsi və aktyorları çox mükəmməldirlər. Kino kimi işləyirik tamaşaları. İndi gözlərinizi yumun və təsəvvür edin: yaxın məsafə, səhnə, həzin, sakit, qışqıran səslər, insan səsləri, duyğular, sevgi, bədənlərin hərarəti, ətir qoxuları.. Əsl insanı duyursunuz. Bunu hətta təsəvvür edəndə insan həyəcanlanır və əsl eşq yaranır peşəyə. Hələ bir də “Yuğ”un səhnəsində canlı izləyin...


Totem ve Tabu by Ziqmund Freyd Read Online on Bookmate\nİlk dəfə 1913-cü ildə işıq üzü görmüş “Totem və tabu” kitabı dünya şöhrəti qazanmış görkəmli avstriyalı psixoloq və psixiatr, psixoanaliz təliminin əsasını qoymuş Ziqmund Freydin ən mühüm əsərlərindən biri sayılır. Yazıldığı tarixdən yüz ildən artıq bir vaxt keçməsinə baxmayaraq, “Totem və tabu” əsəri bu gün də psixoanalizin klassik kitablarından sayılmaqdadır. Freyd bu əsərində özünün psixoanalitik nəzəriyyəsinə əsaslanaraq, insan cəmiyyətinin, mədəniyyət və sivilizasiyanın mənşəyini araşdırmağa çalışmış, habelə əxlaqi, dini və hüquqi normaların yaranması ilə bağlı özünün yeni nəzəriyyəsini yaratmışdır. “Totem və tabu” əsərinin oxucuların böyük marağına səbəb olacağına və onların fundamental insani dəyərlərlə bağlı baxışlarına yeniliklər gətirəcəyinə inanırıq.\nCənab b'shared an impressionlast year\nIsa Isazadeshared an impression2 years ago\nGəlmiş keçmiş ən yaxşı tabu izahı\nCənab b'has quotedlast year\nNevrozun irsi olan antisosial təbiəti onun reallıqda ödənilməyən ilkin istəklərinin onlardan həzz ala bildiyi şirnikləndirici fantaziyalar aləminə keçməsindən yaranır. Nevrotikin qaçmağa çalışdığı real aləmdə insan cəmiyyəti və onun yaratdığı davranış qaydaları hökm sürür; bu reallıqdan çıxmaq eyni zamanda insani cəmiyyətdən çıxmaq deməkdir.\nharada qadağa varsa, deməli, onun arxasında hansısa güclü istək vardır”\nBuna qədər isə primitiv adamlar daxili qavramlarını xarici aləmə inikas etdirməklə xarici aləmin mənzərəsini yaratmışlar və biz indi özümüzün inkişaf etmiş şüurumuzla gərək bütün bunları yenidən əksinə, psixologiyanın dilinə çevirməyə çalışaq.\nMixed for my interests


2021, 21 Aprel, çərşənbə, Bakı vaxtı 22:39\nVəkil Naxçıvandakı məhbus cəbhəçi ilə görüşüb\nYanvarın 16-da vəkil Əsabəli Mustafayev Naxçıvanda həbs olunmuş AXCP fəalı Zeynal Bağırzadə ilə görüşüb.\nYanvarın 16-da vəkil Əsabəli Mustafayev Naxçıvanda həbs olunmuş AXCP fəalı Zeynal Bağırzadə ilə görüşüb. Vəkil AzadlıqRadiosuna bildirib ki, təqsirləndirilən şəxs barəsində çıxarılmış həbs-qətimkan tədbiri qərarının dəyişdirilməsi barədə vəsatət verəcək:\n“Zeynal Bağırzadənin və onun vəkilinin iştirakı ilə müəyyən istintaq hərəkətləri keçirildi və orda iştirak etdik. İstintaq hələ davam edir”.\nBir müddət əvvəl Yaşar Bağırsoy qardaşı Zeynal Bağırzadəyə işgəncə verildiyini bildirmişdi. Vəkil istintaqın başa çatmadığını əsas gətirərək bu məsələ barədə açıqlama verməkdən imtina edib.\nNaxçıvanlı müxalifətçilər yeni təzyiqlərdən ehtiyatlanırlar…\nNaxçıvanda peşəkar futbol niyə yoxdur?


Azərbaycan Latviyanı aqrar sahədə əməkdaşlığın genişləndirilməsinə dəvət edir\nBiznes və iqtisadiyyat xəbərləri 26 Aprel 2013 13:29 (UTC+04:00)\nİqtisadi inkişaf naziri Şahin Mustafayev Bakıda səfərdə olan Latviyanın kənd təsərrüfatı naziri xanım Laimdota Straujumanın başçılıq etdiyi nümayəndə heyəti ilə görüşüb. Trend-in cümə günü İqtisadi İnkişaf Nazirliyinin saytına istinadən verdiyi məlumata görə, görüşdə Latviyanın İqtisadiyyat Nazirliyinin dövlət katibi Juris Puce və digər rəsmi şəxslərlə yanaşı, Latviyanın kənd təsərrüfatı və ərzaq məhsullarının istehsalı sahəsində fəaliyyət göstərən iş adamları da iştirak ediblər.\nŞahin Mustafayev iki ölkə arasında əməkdaşlığın uğurla inkişaf etdiyini qeyd edib, ölkələrimiz arasında əlaqələrin qarşılıqlı dostluq və tərəfdaşlıq prinsipləri üzərində qurulduğunu vurğulayıb. Nazir Azərbaycan iqtisadiyyatı və qazanılmış nailiyyətlər barədə məlumat verərək, ölkəmizdə möhkəm siyasi və makroiqtisadi sabitliyin, dayanıqlı iqtisadi inkişafın təmin olunduğunu, əlverişli biznes və investisiya mühitinin yaradıldığını qeyd edib.\nBildirilib ki, Azərbaycanda kənd təsərrüfatı qeyri-neft sektorunun aparıcı sahələrindəndir. Aqrar sektora sistemli dövlət dəstəyi tədbirləri göstərilir, ölkədə müasir texnologiyalara əsaslanan kənd təsərrüfatı məhsullarının istehsalı və emalı genişlənir, aqrar sektorun infrastruktur təminatı yaxşılaşır, müasir quşçuluq və heyvandarlıq kompleksləri, iri taxılçılıq təsərrüfatları yaradılır, kənd təsərrüfatı sahəsində intensiv metodlar tətbiq edilir.\nHazırda rəqabətqabiliyyətli Azərbaycan məhsulları müxtəlif ölkələrə ixrac olunur. Ölkəmizin aqrar sahədə geniş potensiala malik olduğunu diqqətə çatdıran Şahin Mustafayev bu sahədə əməkdaşlığın genişləndirilməsinin əhəmiyyətini vurğulayıb.\nLatviyanın kənd təsərrüfatı naziri xanım Laimdota Straujuman ölkəmizə səfərindən məmnunluğunu ifadə edib, səfər çərçivəsində keçirdiyi görüşlərin və bu günlərdə keçirilmiş Azərbaycan-Latviya biznes forumunun ölkələrimiz arasında əlaqələrin genişlənməsində əhəmiyyətini vurğulayıb. Xanım Laimdota Straujuman iki ölkə arasında iqtisadiyyatın müxtəlif sahələrində, xüsusilə də kənd təsərrüfatı sahəsində əməkdaşlıq üçün geniş imkanların olduğunu bildirib.\nGörüş çərçivəsində, həmçinin Latviyanın heyvandarlıq, şirniyyat istehsalı, tərəvəz emalı, kənd təsərrüfatı avadanlıqlarının istehsalı və digər sahələrdə fəaliyyət göstərən şirkətlərin təmsilçiləri fəaliyyətlərinə dair məlumat veriblər.


DİQQƏT! dollar bahalaşacaq: Son 28 ilin ən sərt faiz artımını gözlənilir - 7Times.Az – Son Xəbərlər, Dünya Xəbərləri və Multimedia\nEUR - 1.7419\nRUB - 0.0266\nTRY - 0.0998\nDİQQƏT! dollar bahalaşacaq: Son 28 ilin ən sərt faiz artımını gözlənilir\n14 İyun 2022, 11:59\nABŞ mərkəzi bankı funksiyasını həyata keçirən Federal Ehtiyatlar Sistemi (FED) bu həftə növbəti toplantısını keçirərək son 28 ilin ən sərt faiz artımını edə bilər.\n7Times.az “Bloomberg”ə istinadən xəbər verir ki, bazarlar FED-in uçot dərəcəsini 0,75 bənd artıracağını gözləyir. Fyuçer qiymətləndirmələrinə əsasən FED-in bu həftəki iclası da daxil olmaqla, növbəti üç iclasda 1,75 faiz bəndi faiz artımına gedəcək. İlk iclasda faizlər 0,75 bənd, növbəti hər bir iclasda isə 0,5 bənd artım elan olunacağı proqnozlaşdırılır.\nFED-in bu cür sərt tədbirlərə əl atması ABŞ-da keçən həftə açıqlanan inflyasiya göstəriciləri ilə bağlıdır. Ötən həftə açıqlanan məlumatlara görə, istehlakçı qiymət indeksi mayda illik 8,6 faiz artaraq 1981-ci ilin dekabrından bəri ən yüksək artım göstərib.\nABŞ Maliyyə Nazirliyi və FED inflyasiya proqnozunun daha da pisləşməsindən narahatdırlar. Ehtimal edir ki, FED maliyyə siyasətini sərtləşdirməsə illik inflyasiya 9 faizə çata bilər.\nABŞ-ın maliyyə mütəxəsisləri hesab edir ki, mövcud vəziyyət staqflyasiyanın (bahalaşma və işsizliyin eyni anda baş verməsi – red.) əlamətləridir. Onların qənaətincə, bu hal uzunmüddətli olarsa, ABŞ iqtisadiyyatını tənəzzülə sürükləyəcək.\nQeyd edək ki, faiz dərəcələrinin sərt şəkildə artırılacağı gözləntisi dolları yenidən bahalaşdırır. İyun ayının əvvəlindən bəri dollar təxminən 3,7 faiz bahalaşıb.\nPutin Ukraynada “xüsusi əməliyyatı” dayandıracaq? – Lisiçanskın işğalından sonra mümkün ssenarilər…\n06, İyul - 07:161506\nNazirlik müəllimlərin işə qəbulu ilə bağlı XƏBƏRDARLIQ ETDİ\n06, İyul - 17:111503\nUkrayna NATO standartlarına uyğun olaraq sürətlə silahlanmağa başlayıb\n06, İyul - 13:32773\n“Yeni Müsavat”ın baş redaktoru istefa verdi – “Anlaşa bilmirsənsə, uzaqlaşacaqsan”\n06, İyul - 15:21767\nZelenski ordu komandanına əsəbləşdi: “Mənsiz qərar qəbul etməyin”\n06, İyul - 19:03599\nİranlı müğənnini efirdən qovan Zaur cəzalandırılacaq – Video\n30, İyun - 12:353582\nZaurun verilişində növbəti BİABIRÇILIQ\n01, İyul - 11:182187\nZaur onu tənqid edənləri ələ saldı – VİDEO\n01, İyul - 11:041600\n“Fasilədə Zaurdan soruşdum ki, niyə belə etdin, dedi ki…”\n01, İyul - 18:061561\nGənc qadın öz ərini YATAQDA BAŞQA KİŞİ İLƏ YAXALADI: “Tfu sənə, ayıb olsun, bu nə deməkdir? – VİDEO\n09, İyun - 15:005776\nƏrini yataqda kişi ilə tutan qadın olmaq…\n11, İyun - 12:205569\nErmənilər reanimasiyada Muradı güllələdilər – QƏTLİN ANBAAN VİDEOSU\n13, İyun - 12:435045\nCinsini dəyişdiyi deyilən Bayram Nurlunu hansı oliqarx himayə edir? — FOTO\n07, İyun - 12:233658\n06 İyul 202222:11\nHİMARS Rusiya ordusunun 4 anbarını məhv etdi\nRusiyada daha iki general saxlanıldı – YENİLƏNİB\nBoris Conson istefa verməyəcək: Hətta yeni nazirlər təyin edib\nBrilliant Dadaşova ona qadağa qoydu, İbrahim Tatlıses təklifini rədd etdi…\n“Finlandiya və İsveçin öhdəlikləri necə yerinə yetirməsini nəzərə alacağıq” – Fəxrəddin Altun\nKəndin su borularını oğurlayıb sakinləri təhdid edən şəxs kimdi? -VİDEO\nDilarə Kazımova: “Kişilər mənə yaxınlaşmağa qorxurlar” – MÜSAHİBƏ\nJdanovdan şok: Lukaşenko hücum əmri gözləyir – Video\n“Burada pis nə var ki?” – Roza Corca ev verilməsindən DANIŞDI\nİrandan İsveçə ultimatum – Həmid Nurini azad edin\nXaçmazda dənizdə bir nəfər BATDI\nNazir toyda Əməkdar artistə 5 min manat göndərib – Müğənni efirdə AÇIQLADI – FOTO\n“Yaralananların ödənişlərini etmirik, amma Rozanın oğlu Corca ev verməyə pul tapırıq” – AÇIQLAMA\nPutin hakimiyyətdən getsə, Ukraynada savaş bitəcəkmi?..\nİsrailli mer: “Diaspor Komitəsinin dünyadakı azərbaycanlıları birləşdirmək səylərini yüksək qiymətləndirirəm”\nİranın energetika naziri Azərbaycana səfər edəcək\nYayda isti çay içməyin faydaları\nSitrus meyvələrinin ağ qabığı piyləri yandırır, xolesterolu aşağı salır…\nRusiya Ermənistanda keçiriləcək “Uşaq Avroviziyası”nda iştirak etməyəcək\nSabahın havası – Külək, yağış, şimşək…\n05 İyul 202223:47\nPrezident Türkiyə ilə bağlı sazişi TƏSDİQLƏDİ\nUşaqlar niyə dırnaq yeyir? – Dırnaq yemə xəstəliyi\nMal və qoyun ətinin baha satıldığını görsəniz, bu nömrəyə ZƏNG EDİN!\nRöya Ayxanın qardaşının toyundan ilk görüntülər – FOTO\nƏli Əsədov və Samir Nuriyev azad olunmuş ərazilərə səfər edib – FOTOLAR\nAzərbaycan-İndoneziya enerji əməkdaşlığına dair memorandum təsdiqləndi\nPolis Bakıda əməliyyat keçirdi: Həbs olunanlar var (VİDEO)\nXəzər dənizi ilə bağlı HƏYƏCAN TƏBİLİ: belə gedərsə… VİDEO\nƏli Həsənova bağlı olan daha iki şirkət ləğv olunur\nPrezident Qarabağla bağlı SƏNƏDİ TƏSDİQLƏDİ\n“Rusiya çarı bəyan edir ki, “Arsax” respublikası yoxdur, bura Azərbaycandır” – Ayryan\n“Dedim, bir il möhlət verin, içimdə yanğı var” – Elxan Məmmədov\nMəsut Özil karyerasını bu ölkədə davam etdirəcək\nPutinin müharibə siyasətini tənqid edən rus jurnalist RUHİ XƏSTƏXANAYA yerləşdirildi\nTürkiyəli məşhurlar polisə çağırıldı – Aylin Coşkun, Necati Şaşmaz, Erkan Petekkaya və…\n“Binəqədinin də öz prezidenti var”: İcra başçısı 40 min rüşvət istəyir – VİDEO\nXalq artistindən qalmaqallı sözlərə reaksiya: “Sənin canın üçün…”\nAzərbaycanlılarla ruslar arasında KÜTLƏVİ DAVA – ANBAAN VİDEO\nYeddi il əvvəl ölən adam “radara düşdü” – VİDEO\nÖzbəkistanda “Rusiyanın quyruğu” göründü – Qaraqalpaqlar Putinə müraciət edir\nErmənistanla sərhəddə nə baş verir? – Müdafiə Nazirliyi TƏCİLİ AÇIQLAMA YAYDI\nBakıda bu kişi metroya balta ilə girdi: “Qaşını alan görsəm, kəsəcəm” – VİDEO\n26 İyun 2022, 16:19\nBu gün Azərbaycanda Silahlı Qüvvələr Günüdür -VİDEO\n24 İyun 2022, 15:50\nDövlət Məşğulluq Agentliyi vətəndaşları niyə aldadır?Nədir bu işin “Mustafa”sı?\n20 İyun 2022, 12:58\nQuba meşələri belə məhv edilir.Ürəy dağlayan görüntülər-VİDEO\n17 İyun 2022, 17:51\nGöyçayda ŞOK olay:İdarə müdiri Mehriban Əliyevanın vətəndaşa verdiyi obyekti sökdürür -“Qanunsuz verilib,başınıza uçaracam”-VİDEO.\n08 İyun 2022, 18:04\nUzaqdan dəlinin qığıltısı kimi bir səs gəlir cənab nazir -VİDEO\n02 İyun 2022, 16:14\nElmira Axundova,ürəklə Ukraynada olmaq lazımdı konsert salonlarında yox-VİDEO\n30 May 2022, 12:09\nİstanbulda iki yük gəmisi toqquşub – VİDEO\n27 May 2022, 18:34\nBu ananın yaşamaq üçün yardımınıza ehtiyyacı var-VİDEO\n23 May 2022, 15:53\nKənd sakinləri 3 milyon manatlıq oğurluğun qarşısını belə aldı-VİDEO\n21 May 2022, 19:22\nÜrəkbulandırıcı Kənd Təsərrüfatının göz qamaşdırıcı təlatümləri-VİDEO\n06, İyul - 16:54326\nÜç nazirlik bu işə səfərbər edildi.Nəzarət gücləndirildi -VİDEO\n30, İyun - 12:37283\n26, İyun - 16:1974\n30 Aprel 2022, 16:00\nPrezident İlham Əliyev əsil Ata və Oğul münasibətləri necə olmalıdır nümunə kimi bütün dünyaya göstərdi\nDünya Azərbaycanlılarının V Qurultayı Türk dünyasının mədəniyyət paytaxtı Şuşada keçirildi. Böyük tarixi əhəmiyyətə malik olan bu Qurultayın Şuşada keçirilməsi dostlara […]\n05 Dekabr 2021, 13:15\nÖvladlarını vaxtsız itirən məşhurlar – Siyahı\n7times.az kulis.az-a istinadən övladını vaxtsız itirən şair və yazıçıların siyahısını təqdim edir. Yazıçı Sabir Əhmədlinin oğlu Məhəmməd Əhmədli 1970-ci il […]\n16 Noyabr 2021, 15:36\nAzərbaycanlı yazıçı “Türk dünyasının ən yaxşı yazıçısı” adına layiq görüldü – FOTO\nAzərbaycanlı yazıçı Şah Selimi Türkay İstanbulda (Türkiyə) keçirilən Beynəlxalq Bonne Vie Ulduzları mükafatlandırma tədbirində “Türk Dünyası üzrə İlin Ən Yaxşı Kitab […]\n07 Noyabr 2021, 11:01\nPolad Bülbüloğlunun aldatdığı Samir Bağırov\nQurban kultu çox mədniyyətlərdə var; bir çoxlarının sağ qalması üçün birinin öldürülməsi, daha çox qanın axmaması üçün azca – könüllü […]\n01 Noyabr 2021, 14:05\nQiymətlər dəyişdi, yoxsa qalxdı? – Mırıq mediamızın yeni donu\nBəzən mənə elə gəlir ki, qiymət tənzimləməsi instansiyalarındakı vəzifəlilər arasında elələri var, onlar bilərəkdən əhalini qıcıqlandırmağa çalışır. Çox sakit günlərin […]


Bərdə icra hakimiyyətinin şöbə müdiri içkili halda qəza törətdi – ölən və ağır yaralılar var » Azərbaycan Informasiya Agentliyi\nBərdə icra hakimiyyətinin şöbə müdiri içkili halda qəza törətdi – ölən və ağır yaralılar var\nBu saatdan sonra V.İsayevin öz işçisini necə cəzalandıracağı da maraqla izlənir. Onun Z.Bəylərovun əməlinə hansı münasibət bəsləyəcəyi sual altındadır. Yalnız onu da deyək ki, xəbər gecə saatlarında gəldiyi üçün təfərrüatını, ölən və yaralanan şəxslərin kimliyini müəyyənləşdirə bilmədik. Ətraflı yaxın saatlarda məlumat verəcəyik.\nUcarın polis rəsinin olduğu maşın qəza törətdi-Ölən və yaralananlar var\nSərxoş sürücü Bakıda ağır qəza törətdi - Maşınından heroin çıxdı\n“ Bakuş” ləqəbli Vidadi Bəylərov Bərdədə icra başçısına "müharibə" elan e ...


Pərviz Seyidli və “İkimiz” » Manera.Az\nPərviz Seyidli və “İkimiz”\nTarix:7-08-2019, 09:26 Baxış Sayı:127\nPərviz Seyidli əhvalat yazmır, insan ruhunun macərasını qələmə alır.\nSituasiyalar oxucunu Freydin “psixoloji zərbə”ləri kimi tez-tez diksindirir. Bütün yaxşı yazıçılar sehrkar və hiyləgər olurlar. Pərviz hekayələrində alternativ dünyanı ustalıqla qurur və oxucu onun “hiyləgər”liyinə aldanıb son cümləyə qədər mətni oxumağa məcbur olur. Süjetin bir qurğu olduğunu unutdurmaq üçün Pərviz gerçəklik faktorundan istifadə edir. Təbii ki, oxucu bu taktikanı hiss etmir. Oxucu aldanmağa dünəndən hazırdır. Məsələ burasındadır ki, müəllif oxucunu aldatmır! Hekayə karusel kimi fırlandıqca məkan dəyişir, eyni nöqtəyə gəlib çıxırsan. Bu da sonuncu cümlə - partlayış və alınan estetik zövq! Yazıçı üçün vacib olan müşahidə, təxəyyül və fantaziya – üçü də Pərvizdə var və bütün bunlar birləşib mətndə bədii həllini tapanda mahiyyət bir o qədər dəyişməsə də rəngi, forması, ölçüləri dəyişir, bütöv bədii mətn yaranır. Orxan Pamukun iki kateqoriyaya böldüyü “saf və düşüncəli” yazıçı Pərvizdə birləşir. Gənc olmasına baxmayaraq, Pərviz artıq prozanın incəliklərinə kifayət qədər bələd olan yazıçıdır.\nOnun mətnlərində Umberto Ekonun sözləriylə desək, yaradıcılıq oyuna, dünya mətnə çevrilir. Modernizmə xas ciddiyyət oyunbazlığı, türklər demiş, qurmacanı əngəlləyir, Pərvizin nəsri struktur və üslub özəlliyinə görə metamodernist ülgüyə daha çox yaxındır. Onun hekayələri sanki əruzun hansısa ləngərli bəhrində yazılıb. Qərbin prozaik texnikasından ustalıqla bəhrələnərək mətnlərinə Şərqin qədim ruhunu gətirməyi bacaran yazıçıdır Pərviz. Səfəvi hökmdarı Abbas Mirzədən bəhs edən “Yuxu” hekayəsi buna ən bariz nümunədir. Bu hekayə modernlə postmodern arasında dalğalanma dönəminin məhsuludur. Keçmişə yenidən baxış, dekonstruktiv deyil, rekonstruktiv baxış, prozaik restavrasiya…\nMən Pərvizi “Pişik qız” romanıyla kəşf etmişəm. Romanın dinamikası, yüyrək dili, çevik süjet xətti oxucunu situasiya labirintlərində azdıra-azdıra gözlənilməz sonluğa gətirib çıxarır. Bu əsər haqqında yazdığım yazıda da qeyd etmişdim ki, müəllif süjeti gözlənilməz situasiyalarla davam etdirir, növbəti süjetdə hansı hadisənin baş verəcəyini oxucu təxmin etməkdə çətinlik çəkir. Bu, daha çox kinoya xas olan xüsusiyyətdir ki, burda da Pərvizin rejissorluğu, ssenaristə xas olan fəndgirliyi özünü göstərir. Müəllif uzun-uzadı təsvirçilikdən qaçaraq situasiya yaradır, insan psixologiyasının dərinliyinə enməyə çalışır. Pərviz yeni hekayələr kitabının əlyazmasını redaktə üçün mənə təqdim edəndə redaktorluqdan öncə yeni, oynaq, dəyişkən mozaikalar aləmiylə üz-üzə qalacağımın sevincini yaşamışdım. Bu hekayələrin hər birini bir neçə dəfə oxudum. İnsanların bir-birinə laqeyd qaldığı bir yerdə qeybə çəkilmiş hisslərin, duyğuların lirizmi, dramatizmi sanki ölü nöqtələri dirildir. Xüsusən, “Bayatı-Şiraz” hekayəsində. İnsanda insanı oyadan bir hekayədir.\nAçığı, Şərif Ağayarın düşündüyünü mən də düşünmüşdüm. Bu hekayənin adı mənə Yusif Səmədoğlunun eyni adlı hekayəsini xatırlatmışdı. Amma sən demə, Pərviz bu hekayə ilə müasir Azərbaycan hekayəçiliyində yeni lirik-dramatik bir pozisiya yaradıb. Fahişəliklə məşğul olan bir qız evində sürücü gözləyir, sürücünün əvəzinə səhvən onun qapısını döyən tar müəllimi qapını döyüb içəri girir. Qız gələnin kimliyinin fərqinə varmır, onu evə qəbul edir. Qızla oğlan arasındakı dialoq zamanı hekayənin taleyi həll olunur. Oğlanın tarda ifa etdiyi “Bayatı-Şiraz” muğamı qızın içində mürgüləyən saf, bakirə duyğuları oyadır. Hekayədə “Bayatı-Şiraz”ın fəlsəfəsi açılır. Oğlan qıza deyir: "Bayatı-şiraz" bərdaştla başlayır. İnsanı titrədir. İnsan ömrü də əslində doğulanda yox, ilk dəfə ağrıyla qarşılaşanda başlayır, daha sonra mayəyə keçir, bu da o deməkdi ki, sən susub bu ağrıyla başa çıxmalısan. Yəni ömrün bayatı-şirazdısa, tarzən sənsən. Özün ifa edirsən, öz musiqini. İnsan öz musiqisinə bəzən elə aludə olmalıdı ki, kənarda olan heç nə ona mane olmasın. Bax, mən belə eləyirəm. Siz də belə eləyin...”\nQızın yaşadığı mənəvi böhran hekayədə özünün bədii həllini tapır. Pərviz mətnə təkcə özünüifadə vasitəsi kimi deyil, həm də sənət kimi yanaşır. Sənət isə yarımçıqlığı sevmir, o, bu sənətin incəliklərinə bələd olduqca sənətkarlığa doğru irəliləyir. Pərvizin hekayələrində melanxoliya, nostalgiya, sentimentallıq dozadan artıq deyil, yeməkdə duz kimidir, mətnin dadını-duzunu artırır. “Dibçəyin intiharı” hekayəsində əşyaların belə insana sadiqliyi, xilaskar missiyası heyrətamiz bir hadisə ilə nəql olunur. Romantik yalanın arxasında sarsılmaz bir həqiqət dayanır. “Acqarına” hekayəsində Bekketvari absurdun bədii məntiqi sonda oxucunu yaxalayır. “Qu quşunun nağılı” hekayəsindəki metafizik gəzişmələr skripka vasitəsilə mətnin hər tərəfinə dalğa-dalğa yayılır. İnsan bu hekayələri oxuduqca içində daşıdığı hisslərin burulğanına düşür, ünsiyyətin (ünsün) sərhədlərini özlüyündə müəyyənləşdirməyə çalışır, bu hisslər sanki ölmüş hüceyrələr kimi yenidən dirilir.\nYox, mən hekayələrin süjetini yazmayacam. Ən yaxşısı, “Parlaq imzalar” nəşriyyatında gözəl tərtibatda nəşr olunmuş “İkimiz” kitabını oxuyun. İnanın ki, bu kitabdan dərin zövq alacaqsınız, bu hekayələrə ruhunuzu dincəldən musiqilər kimi təkrar-təkrar qayıdacaqsınız.\nKənan HACIБесплатные шаблоны для 10.5Forex Портал для чайников


Binalardakı rütubət probleminin həlli – Gobustone\nBinalardakı rütubət probleminin həlli\nİnsanlar mənzil, iş, təhsil və bənzər ehtiyaclarını ödəmək üçün günlərinin çox hissəsini binalarda keçirir. Bu səbəbdən binaların daxili iqlimi insan sağlamlığına əhəmiyyətli dərəcədə təsir göstərir. İstilik izolyasiyası, təbii günəş işığı və təbii havalandırma sağlamlıq baxımından ideal məkanlar yaratmaq və enerji istehlakını minimuma endirmək üçün əvəzolunmaz mənbədir.\nÖlkəmizdəki mənzil və fərdi evlərlə bağlı ən vacib problemlərdən biri binalarda yaranan rütubətdir. İnsanların çoxu evlərindəki rütubətdən, evlərinin qızmamasından və evdəki istiliyin itirilməsindən şikayət edir.\nBəs binalarda rütubət necə yaranır?\nHər nə qədər hiss etməsək də, günlük həyatımızda ev içərisində evin rütubətlənməsinə səbəb olacaq buxar yaranır. Hamam otağının istifadəsi, qab yuma, yemək bişirmə zamanı və hətta ev sakinlərinin nəfəs alması zamanı ev içərisində davamlı olaraq nəm və buxar əmələ gəlir. Nəm problemi ümumiyyətlə düzgün izolyasiya olunmayan evlərdə olur. Uyğun istilik izolyasiya materialının seçilməməsi, düzgün tətbiq edilməməsi, istiliyin evdəki otaqlara bərabər paylanmaması və ya alt və ya yuxarı mənzillərin qızmaması da rütubəti yaradan başlıca səbəblərdəndir. Eyni zamanda inşaat materialının istehsalı və binanın tikintisi zamanı, suvaq çəkilərkən və tikişsiz döşəmə quraşdırılarkən rütubət binanın inşaat ünsürlərinə daxil olur və ümumilikdə binanın rütubətlənməsinə səbəb ola bilir. Mənzilimizdə yaranmış rütubət təkcə mənzilimizə deyil, eyni zamanda həm də sağlamlığımıza zərər verir.\nİnşaat materiallarının istehsalı və bina tikilişi zamanı olan rütubət müəyyən müddət sonra taraz rütubət səviyyəsinədək azalır. Amma divar daxilində toplanan rütubətin miqdarında öz özlüyündən azalma qeydə alınmır. Bunun üçün də tikinti zamanı inşaat materialları düzgün seçilməlidir. Gobustone hörgü blokları ilə tikilmiş və blokların özləri kimi buxar keçiriciliyinə malik olan yüngül suvaqlı divarlarda praktiki olaraq kondensasiya olunmuş su yaranmır. QOST 12852.6-77 standartı üzrə Gobustone blokunun diffuziya hesablamasına ehtiyac yoxdur. Məsələn, yemək hazırlama, hamam otağının istifadəsi zamanı otaqda havanın rütubətinin qısamüddətli artması halında gobustone bloklarından olan divarlar suvaq materialı ilə birlikdə rütubəti özünə çəkmək daha sonra isə onu otağın rütubət rejiminə ötürmək qabiliyyətinə malikdirlər. Bu divarların nəfəs almasına, bununla da otağın mikroiqliminin normallaşmasına, ev sakinlərinin rahatlığına və sağlamlığına müsbət təsir göstərir.


Azərbaycanlı qızlardan himn izdihamı VİDEO / İstipress\nAzərbaycanlı qızlardan himn izdihamı VİDEO\n23 Aprel, 2019 09:24 | İdman | Baxış sayı: 102\nGimnastlar 6 medalın sevincini yaşadıblar\nAzərbaycan yeniyetmələrdən ibarət gimnastika millisinin sosial şəbəkələrdə böyük diqqət çəkən video görüntüləri yayılıb. Komanda üzvlərinin Milli Gimnastika Arenasında keçirilən beynəlxalq yarışda Azərbaycan himnini musiqisiz şəkildə mükəmməl formada ifa ediblər.\nFederasiyadan verilən məlumata görə, Milli Gimnastika Arenasında bədii gimnastika üzrə gənclər arasında AGF Junior Trophy beynəlxalq yarışı keçirilib. 20 ölkənin çıxış etdiyi turnirdə Azərbaycan komandası 6 medal qazanaraq, yarışları uğurla bitirib.\nAzərbaycanın qrup komandası yüksək performans göstərərək, hesabımızda medal dəstini tamamlayıblar. Qızlarımız halqa ilə icra etdikləri kompozisiyaya görə hakimlərdən 21.500 xal almaqla, qızıl medala sahibləniblər. Hər kəsə sevinc hissləri yaraşadan komandamız, Himnimizi bütün tamaşaçılarla bərabər böyük izdihamla səsləndiriblər.\nXatıraladaq ki, yarışlarda həm fərdi proqram (Arzu Cəlilova), həm də qrup komandaları arasında (Mədinə Əsədova, Ləman Əlimuradova, Selcan Hacızadə, Milana Əkbərova, Fəridə Səfiyarzadə) ən yüksək icra xalına görə verilən AGF Trophy mükafatına da Azərbaycan gimnastları layiq görülüb.\nTürkiyə klub prezidenti koronavirusdan öldü


Maşallah Əhmədov: "Adam kişi olar"\nTanınmış futbolçu Maşallah Əhmədovun Bakı Ağır Cinayətlər Məhkəməsinin hökmündən verdiyi apellyasiya şikayətinə baxılıb.\nLent.az-ın məlumatına görə, zərərçəkmiş Yusif Əzizov bildirib ki, M. Əhmədovun xaricdən gətirdiyi daşların bir hissəsi "Sahil" MTK-ya verilib. Zərərçəkmişin vəkili bildirib ki, Maşallah Əhmədov daşların əvəzinə MTK-dan iki mənzil alıb: "Bunu məhz Maşallahın oğlu Yusif Əzizovun oğlunun yanında ağzından qaçırıb. Biz də bu barədə istintaq rəisinə məlumat verdik".\nHakim bildirib ki, dəymiş ziyanla bağlı tərəflər arasında razılaşmanın olması mümkün deyil: "Daşlar "Sahil" MTK-ya verilib və tikilən binada istifadə edilib. Bu səbəbdən təklif edirəm ki, MTK-nın inşa etdiyi binaya baxış keçirilsin".\nMaşallah Əhmədov qeyd edib ki, daşlar binanın iki blokuna vurulub. Yusif Əzizov daş yox, pulunu istədiyini bildirib. Bu zaman Maşallah Əhmədov zərərçəkmişlə mübahisə edib: "Sən 10 verib, indi də 20 min istəyirsən. Adam kişi olar".\nHakim "Sahil" MTK-nın binasının tikilməsində istifadə olunan daşlara baxış keçirilməsi barədə qərar qəbul edib.\nQərarda qeyd edilib ki, baxış zamanı hakimlər, zərərçəkmiş və təqsirləndirilən şəxs, onların vəkilləri iştirak edəcək. Baxış iyunun 2-də keçiriləcək.\nQeyd edək ki, Bakı Ağır Cinayətlər Məhkəməsinin hökmü ilə M. Əhmədov 8 il azadlıqdan məhrum edilib.\nM. Əhmədov 2015-ci il dekabrın 14-də Binəqədi rayon Polis İdarəsinin əməkdaşları tərəfindən saxlanılıb. İlkin məlumata görə, bizneslə məşğul olan “Neftçi”nin keçmiş futbolçusu bir neçə nəfərə 150 min manatdan artıq vəsaitə xaricdən daş plitə gətirəcəyini vəd edib. Lakin o, sözünə əməl etməyib və həmin şəxslərin pulunu qaytarmayıb. Binəqədi rayon Məhkəməsi M.Əhmədov barəsində ev dustaqlığı ilə bağlı qərar çıxarsa da, Bakı Ağır Cinayətlər Məhkəməsi onun 8 il azadlıqdan məhrum edilməsi barədə hökm çıxarıb.


Bu geceden Bakının bezi küçeleri bağlanır - Azadliq Xeber\nBu geceden Bakının bezi küçeleri bağlanır\nBu gecədən Bakının bəzi küçələri bağlanır\nxeber – Yolların bağlanması “Formula -1” yarışları ilə əlaqədardır.\nBu gecədən etibarən paytaxtın bir sıra mərkəzi küçə və prospektlərində avtomobillərin hərəkətinə tam məhdudiyyət qoyulmaqla, istiqamətləri dəyişdirilir. Bu barədə ANS PRESS-ə Bakı Şəhər Dövlət Yol Polisi İdarəsinin (BŞDYP) İctimaiyyətlə əlaqələr bölməsinin rəisi Vaqif Əsədov məlumat verib.\nRəisin sözlərinə görə, buna səbəb Bakıda ilk dəfə təşkil olunan Formula-1 üzrə Avropa Qran-prisi yarışının yüksək təhlükəsizlik şəraitində keçirilməsi məqsədidir. Vaqif Əsədov bildirib ki, “Azadlıq” meydanından başlayaraq A.Puşkin, Xəqani, Bülbül, Əziz Əliyev, Qoşa Qala Qapısı, İstiqlaliyyət, Niyazi küçələri, Azneft dairəsi, Dənizkənarı Bulvar boyu Neftçilər prospekti ilə bitişən, kəsişən, yol ayırıcları, yol qovşaqlarına məhdudiyyət tətbiq olunur.\n“Yarış marşrutunun əhatə etdiyi çevrə daxilindən kənar yollara çıxmaq üçün nəqliyyat vasitələri Cənub tərəfdən – Ələt-Astara-Salyan yolunun 14 km-dən 20-ci sahə, Bayıl qəsəbələri, Bayraq meydanı, eləcə də Cavanşir körpüsü ətrafından Cənuba doğru gedən sürücülərdən xahiş olunur ki, alternativ variant olaraq, Afiyyədin Cəlilov–Yusif Səfərov, Yusif Səfərov–28 May küçələri kəsişməsindən, 10-cu zavod dairəsindən, eləcə də Nobel prospektinin Nəcəfqulu Rəfiyev küçəsi kəsişməsindən, Səməd Vurğun və Bülbül küçələrindən Fizuli küçəsi ilə kəsişən hissəsində istiqamət dəyişilir”.\nVaqif Əsədov – Bakı Şəhər Dövlət Yol Polisinin ictimaiyyətlə əlaqələr şöbəsisinin rəisi, polkovnik Vaqif Əsədov deyir ki, hərəkət iştirakçılarına qeyd edilən istiqamətlər üzrə genişləndirilən iş rejimində fəaliyyət göstərəcək ictimai nəqliyyat xidmətlərindən istifadə etmələri tövsiyə edilir. “Bakı Şəhər Halqası trek boyunca yarışların keçirildiyi küçə və prospektlərdə, meydan və dairələrdə nəqliyyat sıxlığının, tıxacların yaranmaması, hərəkət iştirakçılarının rahat və fasiləsiz təhlükəsizliyinin təmin olunması istiqamətində bütün zəruri tədbirlər həyata keçirilir”.\nBŞDYP-nin ictimaiyyətlə əlaqələr bölməsinin rəisi hərəkət iştirakçılarından A.Puşkin, Xəqani, Zərifə Əliyeva, Əziz Əliyev və İstiqlaliyyət küçələrinin, Bülbül və Neftçilər prospektlərinin trekə düşən hissələrində avtomobil saxlamamağı xahiş etdi. Onun sözlərinə görə, əks halda trek boyunca nəzərdə tutulmayan yerlərdə park edilən avtomobillərin ərazidən təhlükəsiz şəkildə uzaqlaşdırılması ilə bağlı yol polisi lazimi tədbirlər görəcək.\nBŞDYP Formula 1 üzrə Avropa Qran-prisi yarışının yüksək təhlükəsizlik şəraitində keçirilməsi məqsədi ilə yollarda təhlükəsizliyin təmin edilməsi üçün hər bir avtomobil sahibini, “Avtomobilsiz 7 gün” devizi altında həyata keçirilən kampaniyaya qoşulmağa çağırır.


Toshiba PA3612 seriyası Bakıda ucuz satış qiyməti ilə almaq. kupit v Baku. цена, обзор\n> Toshiba Portege R500/R600/A600 üçün PA3612 seriyası\nMəhsul kodu: 2320\nTəsvir Toshiba Portege R500/R600/A600 üçün PA3612 seriyası\nToshiba PA3612 Batareya modeli Toshiba firmasının istehsal etdiyi bir çox model ilə uyğundur. Sizi həqiqətən Toshiba PA3612 batareya modelini Bakıda ucuz almaq maraqlandırır? Dükanımız sizə həqiqətən Toshiba PA3612 batareya modelini ucuz qiymətə təqdim edir. Verdiyiniz məbləğə siz həqiqətən zəmanətli və keyfiyyətli batareyanı Bakıda ucuz qiymətə ala biləcəksiniz.


Ailə Həkimi-Estrogen-assosiasiyalı miqren\nMiqren geniş 4-72 saat davam edən və işıqdanqorxma, fonofobiya, ürəkbulanma, bəzən qusma ilə müşayiət olunan intensiv baş ağrısı tutmaları ilə keçən, əmək qabiliyyətinin azalması, gündəlik həyat fəaliyyətinin pozulması ilə nəticələnən yayılmış xroniki xəstəlikdir. Dünya əhalisinin 12%-dən çoxu miqrendən əziyyət çəkir, qadınlarda xəstəliyə kişilərə nisbətən 3 dəfə artıq rast gəlinir.\nSübut olunmuşdur ki, hormonal faktorlar miqrenin gedişatına əhəmiyyətli dərəcədə təsir edir. Epidemioloji tədiqatlara əsasən, pubertat dövrünə qədər oğlanlarda və qızlarda miqrenin tezliyi təxminən eynidir, lakin qızlarda menarxe başlandıqdan sonra tədricən artır və 30-39 yaşlarda pik səviyyəyə çatır (kişilərlə müqayisədə üç dəfə artıq), menopauzadan sornra tədricən azalır. Bu məqamlar qadınların reproduktiv yaş dövründə cinsi hormonların, yəni estrogenlərin artan dövrü aktivliyi ilə bağlıdır.\nEstrogen-assosiasiyalı miqren pik qatılığa çatandan sonra estrogen səviyyəsinin kəskin azalması dövrlərində ifadə olunur: menstruasiyadan əvvəl və ovulyasiyadan sonra. Hamiləlik dövründə estrogen qatılığının artması və onun II və III trimestrlərdə stabil səviyyədə qalması miqren tutmalarının azalması ilə korrelyasiya edir. Təbii əmizdirmənin erkən kəsilməsi, ananın yaşının 30-dan az olması doğuşdan sonra miqrenin residivləşməsinə təkan verən amillərdir.\nMiqrenin gedişatı 40-50 yaş arasında ağırlaşa bilər, bu da menopauzal keçid dövründə reproduktiv hormonlar səviyyəsinin dəyişməsi ilə bağlıdır. Postmenopauzada hormonal fon stabilləşdikdən sonra, adətən, baş ağrısının involyusiyası baş verir.\nBeynəlxalq baş ağrısı təsnifatına əsasən (The International Classification of Headache Disorders, ICHD III beta), estrogen-assosiasiyalı miqrenin iki növü mövcuddur:\n– həqiqi menstrual miqren (HMM) – “perimenstrual pəncərədə” yaranan baş ağrısı tutmaları – menstruasiyadan qabaq 2 gün və ilk 3 günü arasındakı boşluqda, ən azı üç menstrual dövrdən ikisində. HMM miqrenoz baş ağrılarından əziyyət çəkən qadınların 10%-də təsadüf edir;\n– menstrual-assosiasiyalı miqren (MAM) həm “perimenstrual pəncərədə”, həm də menstrual dövrün istənilən günündə baş verir. Bu tip miqren qadınların 35–56%-nə xasdır.\nMAM ilə əhvalın pozulması arasındakı əlaqəni öyrənən tədqiqatlar (perimenstrual sindrom, predmenstrual disforik pozuntular və böyük depressiya) hər iki vəziyyəti yumurtalıq hormonlarının dəyişməsi və onların əsas neyromediatorlar olan serotonin, norepinefrin, dofamin, endorfin qatılığının requlyasiyası vasitəsi ilə neyronların oyanıqlığına təsiri ilə bağlayır.\nKlinika və müalicə\nMenstrual miqrenin klinik gedişatı sefalgiyanın yüksək intensivliyi və davamlığı, bəzən 72 saatdan artıq davam etməsi ilə, vegetativ və qastrointestinal dezadaptasiya simptomları, farmakoterapiyaya pis tabe olması ilə səciyyələnir.\nTutmanı yatırmaq üçün triptanlar, QSİP-lar və erqotamin törəmələri təyin edilir. Optimal “risk-fayda” nisbətinə görə triptanlar seçim preparatları hesab olunur. Kəskin miqren tutmasının müalicəsi məqsədi ilə yaradılmış iki yeni sinif preparatlar SGRP reseptorları antaqonistlərinə aid olan ditanlar və hepantlar ağrı sindromunu aradan qaldırarkən damarları daraltmır və beləliklə, insult keçirmiş, hipertoniyalı və ürəyin işemik xəstəliyi olan pasiyentlərə də təyin oluna bilər.\nQısamüddətli terapiya QSİP və ya triptanlarla menstruasiyadan 2-3 gün əvvəl təyin edilir və 5-7 gün davam edir. Fasiləsiz profilaktik terapiya beta-blokatorlar, antikonvulsantlar, antidepressantlar qrupundan olan preparatlarla aparılır.\n1754 PAYLAŞ |


DƏHŞƏTLi isitilər gəlir - XƏBƏRDARLIQ - xeberler\nDƏHŞƏTLi isitilər gəlir - XƏBƏRDARLIQ\nBakıda və Abşeron yarımadasında sabah hava günəşli. Zəif şimal küləyi gündüz cənub-şərq küləyi ilə əvəz olunacaq.\nEkologiya və Təbii Sərvətlər Nazirliyinin (ETSN) Milli Hidrometeorologiya Departamentindən verilən məlumata görə, havanın temperaturu gecə 23-26° isti, gündüz 34-38° isti, Bakıda gecə 24-26° isti, gündüz 35-37° isti olacağı gözlənilir.\nAtmosfer təzyiqi 758 mm civə sütunu təşkil edəcək. Nisbi rütubət gecə 70-80 %, gündüz 40-45 % olacaq.\nAzərbaycanın rayonlarında hava şəraiti yağmursuz olacaq. Mülayim şərq küləyi əsəcək.\nHavanın temperaturu gecə 20-25° , gündüz 35-40° isti, dağlarda gecə 15-20°, gündüz 27-32° isti olacağı gözlənilir.\nMaraqlı Baxılıb: 2201 Tarix: 04 avqust 2017\n100 il əvvəlin dünya gözəlləri - İNANILMAZ FOTOLAR\n22:30Ceylodan botoks iddialarına SƏRT CAVAB\n22:20Xəstəxanada nikah mərasimi keçirildi\n22:1010 ildir geyimə xərclədiyi pulu topladı - 100 min...\n22:05Buzlu yolda qızını qorumaq üçün yıxılmamağa çalışdı - VİDEO\n21:54ÜZÜCÜ XƏBƏR: Əsgərimiz minaya düşərək şəhid oldu\n21:50Wi-Fi cihazları istifadəçiləri bu cür izləyir\n21:37SON DƏQİQƏ: Azərbaycanda redaktor qətlə yetirildi - FOTO\n21:31Qocalar evində dəhşətli yanğın: 15 nəfər HƏLAK OLDU- VİDEO\n21:20Bakı metrosu bu tarixdə AÇILA BİLƏR - AÇIQLAMA\nCreated by: Webpage.az Mob: 055 6620257 , Email: [email protected] 0.437


2019-cu ildə Almaniyadan sığınacaq istəyənlərin ümumi sayı açıqlanb. Xeber.de-nin məlumatına görə, 2018-ci ilin ümumi sayı ilə müqayisədə keçən il sığınacaq istəyənlərin sayında 14 % azalma qeydə alınıb.\nBu barədə Almaniya Federal Daxili İşlər Nazirliyindən verilən açıqlamada qeyd olunur.\nNazirliyin açıqlamasında bildirilir ki, 2019-cu ildə 142 509 nəfər Almaniyaya gələrək qaçqın statusu üçün ərizə ilə müraciət edib. Bu 2018-ci illə müqayisədə 20 min az ərizə deməkdir.\nSuriya, İraq və Türkiyə\nYola saldığımız 2019-cu ildə Almaniyadan ən çox Suriya vətəndaşları sığınacaq istəyib. Nazirliyin məlumatında qeyd olunur ki, keçən il 24 435 nəfər Suriya vətəndaşı sığınacaq üçün ərizə ilə müraciət edib. Onları 10 894 nəfərlə İraq, 10 275 nəfərlə isə, Türkiyə vətəndaşları izləyib.\nKeçən il sığıncaq istəyən İran vətəndaşlarının sayı 7 778, Əfqanıstan vətəndaşların sayı isə 7 124 nəfər olub.\nKeçən il Almaniyadan sığınacaq istəyənlərin sayının azalması ilə bağlı danışan federal daxili işlər naziri Horst Seehofer bildirib ki, buna səbəb nazirliyin ölkə sərhədlərində qanunsuz miqrasiya ilə bağlı mübarizəni gücləndirməsi, eyni zamanda deportasiya proseslərinin sürətləndirilməsidir.\nŞahidi olduğunuz maraqlı hadisələri bizlə BÖLÜŞÜN!


Medica Hospitalda yaşanan dəhşət: Sökülən tikiş, yaradan gələn pis qoxu və qaçan həkim… » Azia.az\n“Mən Mirmövsümov Günel Arif qızı 08.06.2019-cu il tarixində Medica Hospital klinikasında abdominaplastika və qolgərmə əməliyyatı keçirmişəm. Əməliyyat Medica Hospitalında ümumi cərrah Mehriban Məlikova tərəfindən edilib.\nŞikayətçi ilə bağlı sualımıza cavabı isə bu oldu ki, “Siz həkim deyilsiniz, xəstəni də göndərin klinikaya ordakı həkimlər ona kömək edəcək.”\nBiz xəstənin Sizə verdiyi pulu tələb edir və Sizdən şikayəçi olduğunu bildirdik də, Mehriban Məlikova bizə “Siz hüquq mühafizə orqanı deyilsiniz", xəstəni də göndərin klinikaya ordakı həkimlər ona kömək edəcək.”\nBiz xəstənin Sizə verdiyi pulu tələb edir və Sizdən şikayəçi olduğunu bildirdik də, Mehriban Məlikova bizə “Siz hüquq mühafizə orqanı deyilsiniz, ona görə bu iş sizlik deyil” deyib, telefonu söndürdü. (millətinsəsi.info)\nMehriban Əliyevaya müraciət: Onu da xilas edin


2021, 07 May, Cümə, Bakı vaxtı 01:58\nTanınmış Rusiya yazıçısı Boris Akunin də Əkrəm Əylisli ilə bağlı Azərbaycanda gedən müzakirələrə qoşulub. Yazıçının öz bloqunda yerləşdirdiyi yazının aktuallığınl nəzərə alan Qaynar.info onu tərcümə edərək oxuculara təqdim edir:\nBilirəm, bu mətni oxuyan bəzi azərbaycanlılar deyəcəklər: başqa ölkənin daxili işlərinə qarışmaq rus ədəbiyyatçısının borcuna qalmayıb, get öz ölkənin dərdini çək. Amma mən Azərbaycan haqda kitab yazdıqdan sonra bu ölkə mənim üçün doğma ölkəyə çevrildi, neylək, bu da biz yazıçıların şakəridir.\nCəsarətli bir insan çıxdı, yazıçı Əkrəm Əylisli. Üstündən bir xeyli zaman ötdükdən sonra ilk dəfə sizi barışığa doğru addım atmağa səslədi. Bu bir yazıçı səslənişi, bədii mətn idi. Barışığa doğru addım özünü bu sözlərdə büruzə verir: bilirsiniz necədir, baş verənlərdə bizim də günahımız var.\nBuna görə siz həm dövlətin, həm ictimai təşkilatların, həm də xalq kütlələrinin qəzəbiylə Əkrəm Əylislinin üstünə düşdünüz. Bir nəfərin üstünə... Yetmiş beş yaşlı yazıçının üstünə... Özü də nəyə görə, nəyin üstündə... Bir romana görə.\nXahiş edirəm, dayanın! Siz bütün dünyanın gözləri qarşısında öz ölkənizə ağır zərbələr vurursunuz. Məgər siz bilmirsinizmi, yazıçı ilə müharibədə dövlət qalib gələ bilməz? Öldürə bilər, təzyiqlər edə bilər. Amma bununla belə, həmişə uduzmuş tərəf olaraq qalacaq.


biliyin növləri - Sözaltı Sözlük\nAkademik biliklər dedikdə biz hansısa mövzu barədə, fundamental biliklərin olmasını nəzərdə tuturuq. Məsələn, iqtisadi nəzəriyyə, maliyyə idarəedilməsi, risk menecmenti, strateji idarəetmə və s. kimi fənlər haqda biliklər, bizdə güclü akadamik biliklər formalaşdırır. Akademik biliklər biznesin, iqtisadiyyatın əsaslarını başa düşmək üçün çox vacibdir. Amma sahibkarlıq və “pul qazanmaq” üçün, əslində heç bir şəkildı faydalı deyil. Akademik biliklər, məsələləri daha dərin başa düşmək üçün, cəmiyyətdə düzgün və istiqamət verici məlumatlar üçün əvəzsiz rol oynayır.\nPeşəkar biliklər dedikdə biz konkret mövzu üzrə məlumatlar, hansısa prosesinin icrası üçün bilikləri başa düşürük. Məsələn marketoloqlar, maliyyəçilər, HR rəhbərlər və s. Konkret olaraq nələrisə bilirlər. Peşakar biliklərə biz həmdə “loru” dildə – sənətkarlarıda nəzərə ala bilərik.\nPeşəkar biliklər, bizim üçün bir-başa olaraq “gözə-görünən” işlər üçün lazımdır. Məsələn, yaxşı müəllim olmaq yolu yalnız akademik biliklərdən deyil, həmçinin daha vacibi olan peşəkar biliklər vacibdir. Hətta mənə elə gəlir ki, peşakar biliklərlə biz daha sistemli və düzgün formada vəzifələrimizi icra edə bilərik.\nMəhz maliyyə bilikləri və ya başqa cür desək, bu qazana bilmə qabiliyyəti əsl sahibkarlıq üçün vacib olan bilikdir. Məhz bu biliklər hesabına Stiv Djobs bizə – Apple brendini təqdim etdi, məhz bu biliklər hesabına Djef Bezus (Jeff Bezos) Amazon-u qura bildi, Teoder Albret Aldi-ni yaratdı və s.\nPul qazana bilmə qabiliyyəti üçün, heç bir şəkildə akademik və ya peşə bilikləri lazım deyil… hətta məncə bu mane ola bilər. Pul qazana bilmə, insanın müşahidə edə bilmə qabiliyyəti, zəhmətsevərliyindən qaynaqlanır, qeyri-standart düşüncəni tələb edir.\n25.10.2020 18:50, aşiqül eşq


Azərbaycan 141 ölkə arasında 58-cidir - İki sahil\n31 may 2020 20:04 Bütün xəbərlər Haqqımızda Əlaqə\nAzərbaycan 141 ölkə arasında 58-cidir\nSon illər yeni inkişaf dövrünə qədəm qoyan Azərbaycanın bütün sahələrdə əldə etdiyi nailiyyətlər ölkəmizin iqtisadi qüdrətini daha da artırmaqdadır. Enerji, ərzaq və ekoloji təhlükəsizliyin təmin olunması, makroiqtisadi sabitliyin qorunub saxlanması, iqtisadiyyatın diversifikasiyası, bütün sahələrdə inkişaf strategiyasının uğurla həyata keçirilməsi nəticəsində bu gün Azərbaycan bütövlükdə Cənubi Qafqazın lideri və dünyanın ən sürətli inkişaf tempinə malik olan ölkələrindən biridir. Sözsüz ki, bütün bunları beynəlxalq qurumlar, agentliklər öz hesabatlarında daim qeyd etməkdədirlər. Dünya İqtisadi Forumunun 2019-cu il üzrə “Dünya Rəqabətlilik Hesabatı”nda da bu, öz əksini tapıb. Beynəlxalq ictimaiyyətə təqdim edilən hesabatda Azərbaycan qlobal rəqabətqabiliyyətlilik indeksinə görə 11 pillə irəliləyib. Rəqabətlilik reytinqinə görə ölkəmiz 141 ölkə arasında 58-ci yerdə qərarlaşıb. Bu da Azərbaycan üçün böyük uğurdur. Qlobal iqtisadiyyatın böhran dövrünü yaşadığı və yüksək rəqabət mühiti ilə səciyyələnən bir vaxtda Azərbaycanın dünyanın 50 ən rəqabətqabiliyyətli iqtisadiyyatı sırasına daxil olması ölkədə aparılan məqsədyönlü sosial-iqtisadi siyasətin əyani göstəricisi və ölkəmizin beynəlxalq nüfuzunun artmasının nümunəsi kimi qiymətləndirilə bilər.\nReytinq cədvəlində ümumilikdə 12 mövqe əks olunub. “İnstitutlar” mövqeyində Azərbaycan 49, “İnfrastruktur” mövqeyində 38, “Məhsul bazarı”nda 23, “Əmək bazarı”nda 21, “Biznesin dinamikliyi” mövqeyində isə 23-cü yerdə qərar tutub.\nOnu da qeyd edək ki, hesabatda göstərilən faktlar onu deməyə əsas verir ki, son illərdə həyata keçirilən məqsədyönlü iqtisadi siyasət Azərbaycanı dünya iqtisadi sistemində rəqabətədavamlı ölkələr sırasına çıxarıb. Eyni zamanda bu, ölkəmizə investisiya yatırılmasına da müsbət təsir göstərəcəkdir. Azərbaycan zəngin neft resurslarının satışından daxil olan valyuta ehtiyatlarını səmərəli şəkildə xərcləməklə iqtisadiyyatın bütün sektorlarının dinamik inkişafı üçün əlverişli baza yaratmağa nail olub və hazırda qeyri-neft sektoru valyuta gətirə biləcək strateji bölməyə çevrilib.\nAzərbaycanın qeyd olunan uğurları əldə etməsi, şübhəsiz ki, dövlətin ölkədəki resursları düzgün istiqamətdə yönləndirmək bacarığı sayəsində mümkün olub. Dövlət başçısının həyata keçirdiyi uğurlu siyasət nəticəsində Azərbaycan artıq donor ölkəyə çevrilib. Neft gəlirlərini iqtisadiyyatın digər sferalarına yönəltmək, infrastruktur quruculuğunu sürətləndirmək, keçmiş istehsal sahələrini yeniləşdirmək və paralel şəkildə investisiyanı ölkəyə cəlb edərək onların qorunmasına zəmanət vermək həyata keçirilən mühüm addımlardır. Bu göstəricilər Azərbaycanda bütün sahələr üzrə aparılan məqsədyönlü işin nəticəsidir. Ölkədə iqtisadi sahədə islahatların aparılması, Avropaya inteqrasiya, bazar iqtisadiyyatının tənzimlənməsi bəhrəsini verir. Bir çox sahələrin inkişafı istiqamətində görülən işlər həm ölkə daxilində, həm xaricdə ciddi qiymətləndirilir. Bundan əvvəl digər təşkilatlar da Azərbaycanın demokratik inkişafında, bazar iqtisadiyyatının qurulmasında, rəqabətlilik qabiliyyətinin yüksəldilməsi sahələrində qazandığı uğurları qeyd ediblər. Dünyanın beynəlxalq reytinq agentliklərinin, iqtisadi təşkilatların hazırladıqları hesabatlarda, reytinqlərdə Azərbaycanın hər dəfə irəlilədiyi qeyd edilir. Son illərdə qazandığı uğurlara, həyata keçirdiyi böyük layihələrə və ev sahibliyi etdiyi beynəlxalq toplantılara görə Azərbaycan Cənubi Qafqazda ən güclü dövlət olduğunu təsdiqlədi. Bu gün Azərbaycanın iştirakı olmadan bölgədə heç bir layihə həyata keçirilə bilməz.\nBütün bu nəticələrə əsaslanaraq qeyd edə bilərik ki, Azərbaycanın qazandığı uğurlar bundan sonra da artacaq və dövlətimizin adı dünyanın ən inkişaf etmiş ölkələri sırasına qalxacaqdır.


Mavi Okean strategiyası - PR - Fins.az\nƏvvəlki bloq yazılarında biznesdəki rəqabəti , rəqibləri də düşmənə bənzətmişik, bir çox marketinq strategiyasını hərb sənətinə aid misallarla izah etmişdik. Sözü gedən kitabda kəskin rəqabət olan, rəqiblərin bazar payı uğrunda apardığı amansız muharibə köpəkbalıqları ilə dolu qırmızı okeana bənzədilir (qırmızı da tökülən qana görədir). Bu günə qədər də yazılan bir çox marketinq kitabının da məhz bu qırmızı okeanda mübarizə aparılması qayda və üsullarına həsr olunduğu qeyd olunur.\nKitabın əsasında yatan ana fikir əslində hər cür vəchlə rəqabətdən qaçmağa çalışmaq deyil. Heç bir rəqabətin olmadığı mavi okeanlar tapmaq hazırkı zamanda mümkünsüzdür. Üstəlik, bazar o qədər dinamik və şəffafdır ki, yeni mavi okean açılan kimi, rəqiblər ora keçməyə gecikmir. Amma əsas məsələ həmin mavi okeana girən ilk balıq olmaqdır. İlk girən müəyyən fora əldə edir və bu müddət ərzində güc qazanaraq oyun qaydalarını təyin etməyi bacarır.


Qarabağ qazilərindən, döyüşçü və ictimai birliklərdən Azərbaycan polisinə DƏSTƏK\n“Bu gün Azərbaycan polisi ona verilən yüksək dəyəri daima qoruyub saxlayır, öz xidməti borcunu şərəf və ləyaqətlə yerinə yetirir”\nHərbiyönümlü Qeyri-hökumət təşkilatları bəyanat yayaraq, pandemiya dövründə Azərbaycan polisinin fəaliyyətini yüksək qiymətləndiriblər. Onlar insanları qoyulan karantin qaydalarına əməl etməyə, özlərini və yaxınlarını qorumağa dəvət ediblər.\nBaymedia həmin bəyanatı təqdim edir:\n“Bütün dünyanı əhatə edən koronovirus pandemiyası ölkəmizdən də yan keçməyib. İqtisadiyyatımıza vurulan zərbələrə baxmayaraq vətəndaş amilinə daima önəm yetirən dövlətimiz pandemiya ilə əzmkarlıqla mübarizə aparır. Ölkə rəhbəri cənab İlham Əliyevin birbaşa nəzarəti və tapşırqıları ilə həyata keçirilən qarşısı alınmaz tədbirlər nəticəsində minumum itkilərlə bəşəri bəladan qurtulmağa çalışırıq. Xalqımızın sağlamlığı və təhlükəsizliyi dövlət siyasətinin ən əsas prioritetlərindəndir. Belə çətin dönəmdə dövlətimiz vətəndaşların rifahı naminə sosial və digər problemlərin həlli istiqamətində ardıcıl işlər həyata keçirir ki, bu da dövlət xalq birliyinin möhkəmləndirilməsinə xidmət edir.\nCəmiyyətimizin mütləq əksəriyyəti görülən işləri müsbət qiymətləndirərək, sağlamlığımızın qorunması istiqamətində atılan addımları birmənalı olaraq dəstəkləyir. Bütün kateqoriyalardan olan vətəndaşlarımız sosial media və KİV vasitəsilə çətin dönəmdə öz həyatlarını riskə atan, sağlamlığımızın keşiyində dayanan polis əməkdaşlarına, səhiyyə işçilərinə həm də bu işlə məşğul olan digər şəxslərə minnətdarlıq mesajları verməyə davam edirlər. Çətin keçən karantin dönəmində həkimlərimiz sağlamlığımızın qorunması, polis işçiləri isə asayişin təmin olunması istiqamətində mühüm və danılmaz işlər həyata keçirib. Bu gün xalq olaraq onlara minnətdarlıq borcumuz vardır. Bütün dünyada olduğu kimi ölkəmizdə də ötən həftə yoluxma sayının artmasını nəzərə alan Nazirlər Kabineti yanında Operativ Qərargah həftə sonunda xüsusi karantin rejiminə keçid haqqında qərar verdi. Bu qərar bizim hamımızın sağlamlığı üçün atılmış addımdır. Ona görə də, belə qərarlara hörmətlə yanaşılmalı, qərardan irəli gələn tələblərə hamılıqla riayət etməliyik. Ancaq təəssüflər olsun ki, öncədən qərarlar haqqında məlumatlandırma aparılsa da buna riayət etməyərək özlərinin və yaxınlarının sağlamlıqlarını təhlükəyə atan soydaşlarımız polislə qarşıdurmaya səbəb oldular.\nBelə ki, Bakının Yasamal rayonu ərazisində karantin rejimi qaydalarını pozan şəxs dəfələrlə edilən xəbərdarlıqlara məhəl qoymadığına görə saxlanılarkən həmin binada yaşayan bir qrup sakin mənzillərinin eyvan və pəncərələrindən milli atributları geyimlərində gəzdirən, ictimai asayişi təmin edən polis əməkdaşlarının üzərinə müxtəlif əşyalar atıb, təhqiredici ifadələr işlədiblər”.\nBəyanatı yayanlar bildiriblər ki, bu hörmətsizlik bütövlükdə dövlətə, milli atributlara və milli mənəvi dəyərlərə qarşı edilən hörmətsizlikdir:\n“Təhqirləri edən 11 nəfər soydaşımızın şəxsiyyəti müəyyən edilərək saxlanılıb, məhkəmənin qərarı ilə inzibati qaydada həbs cəzasına məhkum edilib. Həmin şəxslərin saxlanılması zamanı vətəndaşı təhqir edərək ünvanına nalayiq sözlər işlədən polis əməkdaşı təhqir olunan vətəndaşdan üzr istədilərək DİN orqanlarından xaric edilib. Xoşagəlməz hadisənin baş verdiyi gün polisimiz bacısı rəhmətə gedən bir vətəndaşa kömək etdi. Asayişi qoruyan zaman Azərbaycan himninin səsləndiyini eşidən polisimiz hərbi salamlaşma vəziyyətində axıra qədər himnimizi dinlədi. Bir hamilə qadına da kömək olundu və həmin insan maşında uşaq dünyaya gətirdi. Biz sevinməliyik ki, müstəqil dövlətimizin polisləri bizləri qoruyur.\nUlu öndər Heydər Əliyev Azərbaycan polisinin xidmətlərini çox yüksək qiymətləndirib: “Azərbaycan polisi şanlı bir tarix keçibdir. Xüsusən, 1988-ci il hadisələri başlanandan sonra, Qarabağ müharibəsində Azərbaycan polisinin 932 nəfər əməkdaşı şəhid, 681 nəfəri isə əlil olubdur. Eyni zamanda, 67 nəfər polis əməkdaşı Milli Qəhrəman adına layiq görülübdür. Bu, böyük rəşadət, qəhrəmanlıq və dövlətçiliyə sədaqət nümunəsidir”,-deyə ulu öndər bildirib.\nBu gün Azərbaycan polisi ona verilən yüksək dəyəri daima qoruyub saxlayır, öz xidməti borcunu şərəf və ləyaqətlə yerinə yetirir.\nTəssüflər olsun ki, vətəndaş-dövlət birliyinə daima qısqanclıqla yanaşan, öz şəxsi mənafeyini milli dəyərlərimizin üstün tutan bir qrup məkrli insanlar baş verən hadisələrdən çirkin niyyətləri üçün istifadə edirlər. Biz – hərbiyönümlü QHT-lər bu kimi halları qətiyyətlə pisləyir, düşmən dəyirmanına su tökən insanların dövlətimizin və dövlətçiliyimizin sarsılmasına xidmət edən əməllərdən çəkinmələrini tələb edirik”.\nBəyanatı yayanlar aşağıdakı təşkilatlardır:\n11 İyun 2020 18:08 31 745\n27 Sentyabr 2020 15:53 273\nErmənistan silahlı qüvvələrinin Azərbycana qarşı törətdiyi hərbi təcavüz və silahlı hücum haqqında ölkə QHT-lərinin müraciəti\n25 Sentyabr 2020 17:30 1 897\n15 Sentyabr 2020 16:49 10 661\nBakı şəhərinin azad edilməsinin 102 illiyi ilə əlaqədar Türk Şəhidliyi ziyarət olunub - FOTOLAR\n15 Sentyabr 2020 13:31 11 277\n"Milli və dövlətçilik maraqların qorunması istiqamətində QHT-lərin rolu danılmazdır"\n5 Sentyabr 2020 17:05 19 831\nİnsan Hüquqları Komitəsi QHT-lərlə video-konfrans keçirib\n26 Avqust 2020 21:18 27 881\nHakimiyyətlə QHT-lər arasında yeni dialoq başlayıb\n26 Avqust 2020 15:55 30 093\n“Bu Ramiz Mehdiyevin nə yaşına, nə də təcrübəsinə yaraşır”\n20 Avqust 2020 22:47 24 703\nQHT Şurası növbəti onlayn konfrans keçirdi\n22 İyul 2020 17:56 61 082\n“QHT-lərlə bağlı qanunvericilik bazası dövrün tələblərinə uyğun təkmilləşdirilib”\n16 İyul 2020 19:18 37 716\nAzərbaycanın Milli QHT Forumunun bəyanatı\n16 İyul 2020 17:13 37 436\nDüşmənə xidmət etməyin yalnız bir adı var - xəyanət\n15 İyul 2020 11:21 33 887


Eynulla diktator ailəsini necə ələ salır? | Azadliq\nHome MANŞET Eynulla diktator ailəsini necə ələ salır?\nBir həftədir bu məsələ ilə bağlı sosial şəbəkələrdə və internet TV kanallarda müzakirələr gedir… “O, insan ruhlarının səsini eşidir! Var! Ruhun səsi var! O, səssizdir və hər kəsin onu duymasına izin yox. Bunun üçün ruhunuzun o qədər incə və qeyri-adi duyma imkanına malik olması gərəkdir. Qəlbin səsini duymaq. Amma Allah bu duyğunu hamıya vermir. O bu duyğunu yalnız seçilmişlərə verir…”\nBu “ilahi sözlər” təsəvvüf şairinin öz mürşidi haqqında dediklərindən götürülməyib. Bir saray şairinin hökmdarına yazdığı qəsidədən parça da deyil. Bu fikirləri “haqqin.az” saytı “Nərgiz” jurnalının redaktoru Ülviyyə Mahmudovaya ad günü təbriki olaraq yazıb. Saytın redaktoru Eynulla Fətullayevi tanıyırsınız. Ona hakimiyyətin mediadakı “gizli əli” də demək olar. Hakimiyyətin kimi dost, kimi düşmən saydığını bilmək üçün onun yazılarını izləmək yetər. Onu da bilirik ki, hakimiyyət kimi “vurmaq” istəsə, onun ilk tüstüsünü Eynullanın saytından çıxarır. Bunları bir tərəfə qoyaq. Bəs “haqqin.az” saytında belə “unikal” bir təbrikin yayınlanması hansı zərurətdən irəli gəlib görəsən? Redaktor məlum ailənin üzvünə belə bir “həmkar təbriki” ünvanlamaqla, onun xalası Mehriban Əliyevaya yaltaqlanır, yoxsa ailəni ələ salır? Çox düşündük və belə qənaətə gəldik ki, bu mərtəbədə yaltaqlıq olmaz. Kimin nə həddinə, xeyriyyəçi “müqəddəs xala” dura-dura, bu böyük sözləri ailənin sıradan gəncəcik bir üzvünə ünvanlasın, axı?Olsa-olsa, Fətullayev bu yazını ailəni, o cümlədən vitse-prezident Əliyevanı ələ salmaq üçün yayınlayıb.\n“Bundan başqa, “Nargiz” xeyriyyə fondunun rəhbəri Ü.Mahmudova ilahi ruhdan ilhamlanan yüzlərlə insan varlığını həyata qaytarıb… Budur, qarşımızda bir məktub var. Biz onu bir uşaqdan almışıq. Səkinə adlı 8 yaşlı bir qızdan. Belə görünür ki, o yazmağı yenicə öyrənməyə başlayıb. “Ülviyyə xanım, bu mənəm, Səkinə. Mən artıq gəzirəm. Artıq oxuyuram. Sizə təşəkkür edirəm. Siz mənə ikinci ana kimisiniz.” Biz uşağın sümük vərəmi olduğunu öyrəndik. O heç normal otura da bilmirdi. Və sizin təşəbbüsünüzlə “Nərgiz” xeyriyyə fondunun hesabına Sankt-Peterburqda ona implantasiya əməliyyatı və sonra bahalı onurğa əməliyyatı edildi. Budur məktub. Belə yüzlərlə, minlərlə məktub var … ”Buna bənzər fikirlər sizə tanışdırmı? Bilirsiniz, zamanında bənzər sözləri H. Əliyev fondu vasitəsilə xeyriyyəçilik aksiyaları həyata keçirən birinci ledi haqqında yazırdılar. E. Fətullayev yazır ki, Ü. Mahmudovanın rəhbərlik etdiyi “Nərgiz” fondu yüzlərlə uşağın müalicə olunub, ağır xəstəliklərdən həyata qaytarılmasına vasitəçi olub. Bu xeyirxahlığı biz də alqışlayırıq. Amma nə qədər tanış təqdimat və piar! Üç-beş uşağın müalicəsinə yardım göstərib, onların xəstəlikləri üzərindən özünü bol-bol reklam edəcəksən! Gülməlidir, yoxsa ağlamalı, artıq özünüz qiymət verin. Bir də, Fətullayev hər kəsi təftiş etməyi sevir axı. Tövsiyə edərdik, arada bir o fondun maliyyə qaynağını da araşdırsın. Hardandır “Nərgiz” fondunda bu pullar görəsən? Xatırlayırsınız, fransız jurnalistləri M. Əliyevanın Fransadakı “xeyriyyəçilik” fəaliyyətini necə qiymətləndirmişdi? “Satın alınmış xeyirxahlıq” ifadəsi ilə. Azərbaycan insanının cibindən oğurlanmış milyonlar hesabına xeyriyyə mələyi olmuş Ülviyyə Mahmudova haqqında da eyni fikirlər keçərli deyilmi?\n“O, həssasdır, bəzən çox həssas ruhlar hər kəs üçün və hər şeydən əvvəl insanın özü üçün hədəf olur. Bəlkə, buna görə də tez-tez özündən qaçmağa çalışır. Başqalarının həyatını və bu həyatla birlikdə öz ruhunu da xilas etmək üçün. O, haqsızlığa dözmür. O, çarəsiz, yaralı, kimsəsiz birinin göz yaşı üçün bütün dünyaya meydan oxuya bilər. Bəlkə elə buna görə də, sənətində və yaradıcılığında irrealizm nümayiş etdirir. İrrasionallıq yox, məhz irrealizm. Həqiqətən, irrasionallıq və irrealizm arasında çətin sezilən gizli bir xətt keçir. Bu xətti yalnız həssas, lakin əzəmətli ruhlar hiss edə bilər… Ülviyyə bizə məlum olmayan dünyadan yeni bir güc qazanır. Dünyamızda çox pislik vəyaramazlıqlar var. Bəlkə də, biz anlamırıq. Ona burada yer yox, bizə sadəcə, qapını döymək, həyəcan siqnalı çalmaq və xilas etmək, böyük sevginin xatirinə nifrəti qovmaq üçün geri dönür.Bu, Ülviyyə adı ilə bağlı olan yüksək, mükəmməl bir şeydir.”\nYəqin siz də etiraf edərsiniz ki, dünya tarixində heç bir klassik öz sevdiyini belə vəsf etməyib. Nə saray şairi öz padşahını, nə sufi şairi öz sevdiyini. Belə bir mədhiyyəni yalnız ANS məktəbini bitirmiş bir peşəkar yaza bilərdi. Xatırlayırsınızsa, mediada Leyla Əliyevanın Emin Ağalarovla rəsmən boşanmaxəbəri yayımlanan gün ANS də belə bir açıqlama vermişdi: “Qızlarımız bu xəbəri eşidincə ağlamağa başladılar, informasiya müdirimiz xəbərin təcili dəqiqləşdirilməsi tapşırığını verdi”. O ailəyə yarınma idi, yoxsa ələ salma idi, bilmirik. Amma ailə o xəbəri ələ salma olaraq qəbul etdi və ANS-in aqibətini də gördünüz. Fətullayevin bu təbriki də eynilə həmin “ələ salma” söhbətinə bənzəyir. Allah ailənin qəzəbindən saxlasın!


15 Oktyabr 2019, 16:17 (GMT +4)\nBakı, 15 oktyabr, SalamNews.“Caspian European Club” “Gazelli Group” kosmetika fabrikinə biznes-tur təşkil edib.\nKlubdan SalamNews-a verilən məlumata görə, biznes-tur çərçivəsində bu dəfə 20 ildir fəaliyyət göstərən “Gazelli Group” kosmetika fabrikini ziyarət etmək imkanı əldə edən “Caspian European Club”un üzvləri qablaşdırma sexinə, hazır məhsullar anbarına, laboratoriya və şouruma baş çəkiblər. Biznes-tur iştirakçılarına interaktiv formatda “Gazelli Group”un fəaliyyəti və gələcək planları barədə məlumat verilib. Qeyri-rəsmi şəraitdə “Caspian European Club” üzvlərinin “Gazelli Group”un prezidenti Zərifə Həmzəyeva ilə görüşü təşkil olunub. Z.Həmzəyeva biznes-tur iştirakçılarını maraqlandıran sualları cavablandırıb, “Gazelli Group”un məhsullarının təkmilləşdirilməsi və tanıdılması ilə bağlı təklifləri nəzərdən keçirib. Tərəflər ilkin razılıq nəticəsində əldə olunmuş əməkdaşlıq imkanları ilə bağlı müzakirələr aparıblar.


Cahangir Hacıyev Eldar Mahmudovdan imtina etdi – MÜRACİƏT | Bizimxeber\nCahangir Hacıyev Eldar Mahmudovdan imtina etdi – MÜRACİƏT\n25 Dekabr 2015 / 11:36 / Baxış sayı: 488\nO, mətbuatda gedən yazılara münasibət bildirib. Azərbaycan Beynəlxalq Bankı” (ABB) ASC İdarə Heyətinin hazırda həbsdə olan sabiq sədri Cahangir Hacıyev son zamanlar mətbuatda barəsində gedən yazılara münasibət bildirib. C.Hacıyevin yaxınları tərəfindən “Report”a təqim olunan müraciətdə deyilir:\n“Mətbuatda gedən informasiyalarda MBA-Moskva Bankını məhz mənim iflasa saldığımı iddia edirlər. Bu məqamda onu qeyd etmək istəyirəm ki, MBA Moskva Bankı “Azərbaycan Beynəlxalq Bankı”nın törəmə Bankı olaraq Rusiyada fəaliyyət göstərir və 2015-ci ilin mart ayına qədər bu bank göstəricilərinə görə, Rusiyanın və həmçinin Moskvanın reytinqli banklarından biri olub.\nİstər yerli reytinq müəyyən edən şirkətlər olsun, istərsə də Fitch kimi beynəlxalq reytinq müəyyən edən mötəbər təşkilatlar, məhz MBA Moskva Bankını Rusiyanın reytinqli bankları arasına daxil ediblər. 2014-cü ildə bu bankın mənfəəti 20 milyon dollar civarında olub. Həmçinin, mənim zamanımda orada verilən istənilən kredit portfeli tam təminatlı olub”.\nC.Hacıyev qudası, sabiq milli təhlükəsizlik naziri Eldar Mahmudovun bu banklar vasitəsilə biznes əlaqəsi olmasına dair mətbuatda yer alan iddialara da münasibət bildirib: “Qeyd etmək istəyərəm ki, Eldar Mahmudovun nə Beynəlxalq Bankla, nə də MBA Moskva Bankı ilə heç bir əlaqəsi olmayıb, ümumiyyətlə mənimlə hər hansı bir biznes əlaqəsi olmayıb.\nMətbuatda gedən bu informasiyalar cəfəngiyatdır. Bir neçə gün öncə, həmçinin MBA Moskva Bankının rəhbəri Yaşar Səfərovun da adını mənimlə bağlayaraq iddia ediblər ki, guya onu bu vəzifəyə mən təyin etmişəm.\nQeyd etmək istəyirəm ki, mən 2015-ci ilin mart ayında vəzifədən azad olunmuşam, Yaşar Səfərov isə indiki vəzifəsinə 2015-ci ilin sentyabr ayında təyin edilib, ABB-nin hazırkı rəhbərliyinin təyinatıdır. MBA Moskva Bankı barəsində həm Rusiyanın, həm də “Deloitte” kimi mötəbər şirkətlərin audit aktları bir daha sübut edir ki, mənim rəhbərliyim dövründə bu bankın likvidliyi yaxşı olub, bütün illəri mənfəətlə başa vurub. Bankın yeni rəhbərliyi isə məhz törəmə şirkətlərlə səriştəsiz işlədiyi üçün 2015-ci ildə törəmə şirkətlər bu vəziyyətlə üzləşib”.\nABB-nin sabiq rəhbəri barəsindəki digər iddialara da münasibət bildirib: “Həmçinin mətuatda qeyd olunur ki, Moskvada qeydiyyatda olan bəzi şirkətlər və Zaur İsazadə Cahangir Hacıyevin benefisiarıdır. Bununla bağlı qeyd edim ki, həmin şirkətlərin və Zaur İsazadənin mənimlə əlaqəsi yoxdur, hazırda həmin şirkətlər və qeyd olunan həmin şəxs Beynəlxalq Bankın yeni rəhbərliyi və Maliyyə Nazirliyi ilə sıx şəkildə təmasdadırlar.\nHəmin şirkətlər ABB və Maliyyə Nazirliyinin nəzarətindədir və Xəqani Bəşirovla əlaqəli şirkətlərdir. Hazırda da ABB və Maliyyə Nazirliyi Xəqani Bəşirovla Avropada sıx təmasda olmaqla bərabər öz aralarında benefisiarın kim olduğunu müəyyənləşdirirlər. Nəticə olaraq benefisiar məhz həmin şəxslər və qurumlardır.\nÜmumiyyətlə ABB ilə əlaqədar onu qeyd etmək istəyirəm ki, 2008-ci ildə dünyada gedən qlobal böhran məhz ABB-dən də yan keçmədi. ABB-nin maliyyə dəstəyi ilə həyata keçirilən layihələr 2010-2013-cü illər ərzində çoxsaylı yoxlamalara məruz qaldı, hətta müəyyən faktların aydınlaşdırılması üçün cinayət işi də qaldırıldı.\nBu ərəfədə şirkətlərin normal işi pozuldu, onların fəaliyyəti iflic vəziyyətinə düşdü. Bunun əsas səbəbi isə şirkətlərə məxsus möhürlərin, hüquqi sənədlərin, digər fəaliyyət üçün zəruri olan avadanlıqların istintaqa və təhqiqata cəlb edilməsi, yoxlanış obyekti olmaları idi. 2013-cü ildə məhz baş prokuror ABB-nin layihələri olan şirkətlər barəsində cinayət işinə xitam verib və nəticədə bütün hüquqi sənədlər şirkətlərin özünə qaytarılıb.\nBundan sonra isə şirkətlər yenidən fəaliyyətə başlayaraq dirçəlməyə başladılar. Bir çox şirkətlər məhz ölkə ərazisində normal fəaliyyətlərini davam etdirməkdə idi. Böhrandan sonra bankın maliyyə vəziyyətini yaxşılaşdırmaq üçün Mərkəzi Bank və Maliyyə Nazirlyi tərəfindən Beynəlxalq Banka subordinasiya krediti verildi, bu kreditin əksər hissəsi isə xarici borclara və yerli layihələrin tamamlanmasına yönəldilib. Buna qədər ABB fiskal orqanlar tərəfindən hər hansı bir yardım olmayıb. Bütün likvidlik xaricdən cəlb olunan resurs hesabına əldə edilib. 2014-cü ildə ABB Avropa qiymətli kağızlar bazarına daxil olaraq 500 milyon avroluq avro bondlar buraxdı.\nÇox təəssüf ki, vəzifədən uzaqlaşmağım, bu layihənin tamamlanmasına əngəl oldu. Həmçinin o da qeyd olunmalıdır ki, dünyada gedən iqtisadi tənəzzül Azərbaycandan da yan keçmədi, məhz həmin layihələrin tam fəaliyyətində ləngimələrə səbəb oldu, həmçinin ABB rəhbərliyinin dəyişilməsi, o layihələrin həyata keçirilməsini və yekunlaşdırılmasını ümumiyyətlə mümkünsüz hala gətirdi.\nƏlavə olaraq, məbtuatdan xahiş edirəm ki, informasiya yaymazdan əvvəl mənbələrin mötəbərliyinə diqqət yetirsinlər və dezinformasiya yaymaqdan çəkinsinlər. İnformasiya yaymazdan əvvəl kiçik sənədli araşdırma etsələr, obyektiv həqiqətin nə olduğunu aşkar edəcəklər”.\nQeyd edək ki, C.Hacıyev dekabrın 5-də həbs edilib. Onun barəsində Nərimanov Rayon Məhkəməsində 4 ay müddətinə həbs qətimkan tədbiri seçilib. C.Hacıyev Cinayət Məcəlləsinin 179.1 (mənimsəmə və ya israf etmə, yəni təqsirkara etibar edilmiş özgə əmlakını talama) və 308-ci (vəzifə səlahiyyətlərindən sui-istifadə etmə) maddələri ilə ittiham olunur. Sabiq bank rəhbərinin qudası Eldar Mahmudov isə oktyabrın 17-də milli təhlükəsizlik naziri vəzifəsindən azad edilib.


Ermeniler Qazyan kendini ağır artilleriyadan ateşe tutub – YENİLƏNİB - Azadlıq Xeber\nErmeniler Qazyan kendini ağır artilleriyadan ateşe tutub – YENİLƏNİB\n13.05.2016 / 19:19 xeber – Ermənistanın silahlı bölmələri Tərtərin yaşayış məntəqəsini atəşə tutmağa başlayıb.\nMüdafiə Nazirliyindən Lent.az-a verilən məlumata görə, mayın 13-ü saat 18.20 radələrindən etibarən Ermənistan silahlı bölmələri tərəfindən Tərtər rayonunun Qəzyan kəndinin ərazisi 120 millimetrlik minaatanlardan atəşə tutulmağa başlayıb.\nBu cür təxribatların nəticəsi olaraq gələcəkdə baş verə biləcək hadisələrə görə bütün məsuliyyət Ermənistanın kriminal hərbi-siyasi rejiminin üzərinə düşür.\nErməni silahlı birləşmələri bu gün saat 18 radələrində Tərtər rayonunun Qazyan kəndini ağır artilleriyadan atəşə tutub.\nAPA-nın Qarabağ bürosunun xəbərinə görə, ağır artilleriyadan atılan mərmilər kəndin əkin sahələrinə düşüb.\nSakinlərdən xəsarət alan olmayıb.


Amerikalı üzgüçü medala doymur: 25 oldu - Azadliq Xeber\nAmerikalı üzgüçü medala doymur: 25 oldu\n10.08.2016 / 10:00 xeber –\nƏfsanəvi idmançı Maykl Felps olimpiya oyunlarında qazanılan qızıl medalların sayında yeni rekord müəyyənləşdirib. Apasport.az saytının məlumatına görə, ABŞ üzgüçüsü Rio-2016-da daha iki çempionluq sevinci yaşayıb.\nBunadək 19 qat Olimpiya çempionu olan Felps əvvəl batterflyay üsulu ilə 200 metr məsafəyə üzməkdə hamıdan güclü olub. Ardınca isə sərbəst üsulla 4×200 m yarışlarında ABŞ millisinin heyətində fəxri kürsünün ən yüksək pilləsinə qalxıb. Bu, onun Rio-da 3-cü qızılı olub. Amerikalı üzgüçü 4×100 m yarışında da ABŞ yığması ilə çempionluq yaşamışdı.\nBununla da Felps Olimpiya Oyunları tarixində ən çox çempionluq və medal qazanan idmançı kimi rekordunu yeniləyib.\nQeyd edək ki, Felps Afina-2004-də 6, Pekin-2008-də 8, London-2012-də 4, Rio-2016-da 3 qızıl medal qazanıb. Bundan başqa, 2 gümüş və 2 bürüncü də olan Felpsin ümumi medallarının sayı 25-ə çatıb.


Bakı Olimpiya Oyunlarına təsnifat xarakterli yarışa ev sahibliyi edəcək\n11:25 16 Sentyabr 2017\nYeniyetmələrin Yay Olimpiya Oyunlarına idman gimnastikası üzrə təsnifat xarakterli yarışın ev sahibi açıqlanıb. Azərbaycan Gimnastika Federasiyasından apasport.az saytına verilən məlumata görə, bu mötəbər turnir Bakıya həvalə edilib.\nYarış gələn il iyunun 22-23-də olacaq. Paytaxtımızda ilk dəfə təşkil olunacaq turnirdə oğlan və qız idman gimnastları arasında ən güclülər müəyyənləşəcək. Yarış Milli Gimnastika Arenasında baş tutacaq. Yeniyetmələrin Yay Olimpiya Oyunları isə 2018-ci il oktyabrın 6-12-də Buenos-Ayresdə olacaq.\nQeyd edək ki, gələn il aprelin 12-15-də Bakıda batut, ikili mini-batut və tamblinq üzrə Avropa çempionatı da təşkil olunacaq. Bu çempionat çərçivəsində keçiriləcək təsnifat xarakterli yarışlarda isə Buenos-Ayresə yollanacaq yeniyetmə batutçular, həmçinin 2019-cu ilin Avropa Oyunlarında (Belarus) iştirak edəcək batutçuların adları dəqiqləşəcək.


18 may 2022 17:25 (UTC +04:00)\nLent.az xəbər verir ki, bu sözləri Sabirabad rayonunun Nəsimi kənd sakini Gülxanım Hüseynova "Açıq mikrofon" aksiyası çərçivəsində vətəndaşlarla keçirilən görüş zamanı bildirib. Digər çıxış edən vətəndaşlar da sözügedən kəndin meşə zolağından kənarda yerləşdiyini, mavi yanacaqdan istifadənin hər zaman lazım olduğunu, əsasən isə payız-qış mövsümlərində təbii qaz olmaması səbəbindən daha çox əziyyət çəkdiklərini bildiriblər. Kənd sakinləri 300-dək fərdi yaşayış evi olan bu kəndin təbii qazla təmin olunmasını xahiş ediblər. Aksiyada vətəndaşlarla yanaşı, sahibkarlar da iştirak edib.\nQuşçuluq təsərrüfatı və istixana fəaliyyəti ilə məşğul olan Vaqif Əhədov təbii qaz təminatında heç bir problemin olmadığını qeyd edərək, Birlik rəhbərinə təşəkkür edib. Sahibkarlıq subyekti istər əhali, istərsə də qeyri-əhali abonentlərinə tətbiq olunan limitlə bağlı güzəştlərin olunmasını xahiş edib. Birliyin Şikayətlərin araşdırılması şöbəsinin rəisi İbrahim Kərbalayev daxil olan bu müraciətlə bağlı izahat verərək, təbii qazın qiymətinin tənzimlənməsinin "Azəriqaz" İB-nin səlahiyyətləri xaricində olduğunu vurğulayıb. Bildirilib ki, təbii qazın tarifinin müəyyən olunması Tarif (qiymət) Şurası tərəfindən həyata keçirilir.


Malikinin sirli Rusiya səfəri: Vitse-prezident Tehranla Moskvanı rəqib halına gətirmək istəyir? - Təhlil\n02 Avqust 2017 - 12:15\nMalikinin sirli Rusiya səfəri:Vitse-prezident Tehranla Moskvanı rəqib halına gətirmək istəyir? - Təhlil\nİraqın vitse-prezidenti Nuri əl-Malikinin ötən həftə Rusiyaya səfəri yenidən diqqəti Bağdadla Moskva arasındakı əlaqələrə çəkib.\nMüşahidəçilər üçün bu ikitərəfli münasibətlər Rusiyanın Suriya və İranla daha sıx əlaqələrinin kölgəsində saxlanılan sirdir.\n2012-ci ildən başlayan Rusiyaya ilk səfəri zamanı İraqın baş naziri olan Maliki, Moskva və Bağdadın ənənəvi yaxın əlaqələrinə verilən əhəmiyyəti göstərən yüksək səviyyəli qəbulla qarşılanıb.\nBu dəfə xarici işlər naziri Sergey Lavrov ilə yanaşı, Rusiya parlamentinin yuxarı və aşağı palatalarının sədrləri ilə də görüşlər keçirən vitse-prezident, Vladimir Putinlə də görüşüb.\nRusiya və İraq tarixən yaxın bir əlaqəyə sahibdir. 1958-ci ildə general Qasim tərəfindən Qərb tərəfdarı olan monarxiyanın devrilməsindən sonra İraq üzünü Rusiyaya tutub. SSRİ ölkənin silah bazarına çıxa bilib, Bağdadda inhisarçı silah tədarükçüsü halına gələrək, hökumətə təsirini artırıb.\nSovet İttifaqı dövründə İraqda kommunizmə müqavimət göstərilsə də, Qərbə qarşı konstruktiv əlaqələr qurulub.\nSovet İttifaqının son illərində Moskvanın beynəlxalq təsiri əhəmiyyətli dərəcədə azalıb və onun dağılmasından sonra, Küveytin işğalı zamanı, həmçinin ABŞ-ın İraqın işğalı etdiyi dövrdə Səddam Hüseyn ilə əlaqələr saxlanılıb. Amma Moskva ilə daha yaxın əlaqələr qurmaq üçün Maliki 2009-cu ildə Rusiyaya səfər edən ilk İraq lideri olub.\nRus səlahiyyətlilərlə görüşən vitse-prezident Moskvanın Yaxın Şərqdə oynadığı əhəmiyyətli rolu vurğulayıb. Xüsusilə Rusiya Federasiyası Şurasının sədri Valentina Matviyenko ilə görüşdə "Rusiya ilə daha böyük açıqlıq və daha yaxın dostluq istəyirik", – deyib.\nAmma Malikinin Kremldən razılıq və dəstək axtarmaq cəhdlərinə dair ən təəccüblü iddia İraqda daha böyük aktyorluq tələbidir. "Rusiyanı siyasət və müdafiə baxımından da ölkəmizdə görmək istərdik. Bu, regionda, onun ölkələrində lazımi balans yaradacaq".\nİraqda əhəmiyyətli rol oynadığına baxmayaraq (bu ölkəyə güclü silah dəstəyi, Suriyadakı koordinasiya və neft istehsalında əməkdaşlıq), Malikinin Rusiyaya ünvanladığı şərhlər onu daxili ictimai fikir və xarici aktyorlarla üz-üzə gətirə bilər.\nMalikinin baş nazirlikdə gözü var\nİlk baxışdan Maliki yalnız Rusiya ilə dostluğunu gözə soxmağı düşünür, çünki sonradan digər tərəfdaşlarla danışıqlarda bundan klassik strateji hərəkət kimi istifadə edə bilər. Amma İraqdakı siyasi vəziyyət kontekstində, Malikinin Rusiyaya gəlişi onun siyasi ambisiyaları üçün çox böyük əhəmiyyət daşıyır.\nMaliki hazırda baş nazir vəzifəsini icra edən Heydər İbadiyə meydan oxumaq üçün fürsət axtarır, Moskvanın dəstəyini təmin edərək, daxili və xarici rəqiblərə lazımlı siqnallar göndərir.\n2018-ci il seçkiləri yaxınlaşdıqca, Maliki özünü baş nazir vəzifəsinə dönə biləcək güclü bir aktyor kimi göstərməyə çalışır. Onun İbadiyə meydan oxumaq istəyi, İraqda ən güclü regional təsirə malik olan xarici qüvvə kimi İran tərəfindən dəstəklənir. Bununla birlikdə, məhz bu, 2018-ci ildə vitse-prezident üçün problem ola bilər. İranın İraqdakı təsirinin qorxusu, ambisiyalarına müqavimət böyüyür və bu, gələn il İraq sünnilərindən dəstəyi almaq istəyən Malikinin əleyhinədir.\nBu kontekstdə, Rusiyanın İraqdakı siyasi və hərbi varlığı, ən azından ictimaiyyətin gözündə İranla tarazlığı qoruyacaq, İranın İraqın ictimai sahəsindəki bəzi zəhərli təsirlərinə müqavimət yaradacaq.\nMalikinin Rusiyaya səfəri, xüsusilə də ərəb mətbuatında olan hesabatları nəzərə alaraq, nə prezident, nə də baş nazir tərəfindən təqdir etməyib, yalnız rəsmi Tehran ona diqqətlə izləyib. Ehtimal olunur ki, Malikinin bəyanatları İran onları öncədən bilmədən açıqlana bilməzdi.\nRusiyanın İraqdakı varlığı əslində, yaxın gələcəkdə daha aşkar görünə bilər. Hərbi ekspertlər qeyd edirlər ki, Malikinin səfərindən qabaq Bağdad və Moskva “T-90” tankları üzrə 1 milyard dollar dəyərində müqaviləyə imza atıb. 2012-ci ildə iki ölkə hücum helikopterləri və hava hücumundan müdafiə sistemlərinə dair 4,2 milyard dollarlıq bir müdafiə paketi imzalayıb.\nBu müqavilələr də çox sayda İraq hərbi kadrlarının ənənəvi olaraq ruslar tərəfindən öyrədilməsini nəzərdə tutur.\nBununla yanaşı, Rusiyanın İraq siyasətində aktiv rol oynaması və bu baxımdan İranla vahid bir cəbhə kimi çıxış etməyə hazır olması sual doğurur. Hazırda Moskva İraqda hər hansı bir siyasi gücə sərmayə qoymağa hazır olduğunu göstərmir, xüsusilə də bu, Rusiyanı Tehranla üz-üzə qoyursa.\nSuriyadakı hərbi əməliyyatlar göstərir ki, münaqişədə vəhdətə baxmayaraq, Moskva ilə Tehran arasındakı fikir ayrılıqları, xüsusilə də Suriyanın siyasi gələcəyi məsələsi ilə bağlıdır.\nKreml ölkədəki İran kampaniyasının münaqişənin siyasi həllində Rusiya rəhbərliyinin cəhdlərini pozduğunu görür. Başqa sözlə, Moskvanı İraq siyasətinə daha dərindən cəlb etmək iki müttəfiq arasında bərabərlik yarada bilər.\nŞübhəsiz, Kreml regionda davamlı varlıq axtarır, Suriyadakından fərqli, iqtisadi və siyasi tərəfdaşlıqları dəstəkləmək istəyir. Bu baxımdan, Rusiya hökuməti regionda yeni müttəfiqlər tapma kampaniyasına başlayıb və İraq onlardan biri ola bilər.